text:
Рөстәм Хәмитов: «Һәр ветеран ысын хәстәрлек итеүҙе тойорға тейеш» Фото: Андрей Старостин
Рөстәм Хәмитов: «Һәр ветеран ысын хәстәрлек итеүҙе тойорға тейеш»
Рөстәм Хәмитов: «Һәр ветеран ысын хәстәрлек итеүҙе тойорға тейеш» Фото: Андрей Старостин
ӨФӨ, 2014 йыл, 18 ноябрь. /«Башинформ» мәғлүмәт агентлығы, Илья Спиридонов/.
18 ноябрҙә Башҡортостан Президенты Рөстәм Хәмитов Бөйөк Ватан һуғышында Еңеүҙең 70 йыллығына әҙерлек һәм уны байрам итеү буйынса республика ойоштороу комитеты ултырышын уҙғарҙы. Унда БР Хөкүмәте ағзалары, профилле министрлыҡтар һәм ведомстволар етәкселәре, шулай уҡ йәмәғәт ойошмалары вәкилдәре ҡатнашты.
— Еңеүҙең 70 йыллығына тиклем бик аҙ ваҡыт ҡалды, ярты йылдан саҡ ҡына ашыуыраҡ. Бөйөк Ватан һуғышы һәр Совет ғаиләһенә ҡағылды, шуға күрә был байрам, бер яҡтан, дәүләт әһәмиәтенә эйә, икенсенән — ул кешеләребеҙ өсөн бик яҡын. Был байрамды әҙерләүгә яуаплы ҡарарға, Бөйөк Еңеүгә лайыҡлы булһын өсөн барыһын да эшләргә кәрәк, — тип билдәләне республика башлығы.
Рөстәм Хәмитов әйтеүенсә, Башҡортостан иң күп Бөйөк Ватан һуғышы ветераны — 81 446 кеше йәшәүсе һигеҙ төбәк иҫәбенә инә, уларҙың 5 445 — ул һуғышта ҡатнашыусылар һәм инвалидтар, 52 меңгә яҡын тыл хеҙмәткәре һәм 24 меңләп һуғыш инвалиды һәм ҡатнашыусының тол ҡалған ҡатыны, шулай уҡ 193 кеше «Блокадалы Ленинградта йәшәүсе» билдәһе менән наградланған.
— Ветерандарыбыҙ араһында 1 581 кеше 90 йәштән өлкәнерәк, 10 кеше 100 йәштән уҙған. Өфөлә йәшәүсе иң өлкән һуғыш ветераны Колмыков Алексей Ивановичҡа 103 йәш тулды. Был кешеләр дәүләт һәм муниципаль власть органдары яғынан да, бөтәбеҙҙән дә үҙҙәренә ҡарата айырым мөнәсәбәткә һәм иғтибарға лайыҡ, — тине Башҡортостан Президенты.
Рөстәм Хәмитов, республикала бөгөн 300 меңгә яҡын һуғыш һәм хеҙмәт ветеранына социаль ярҙам күрһәтелә, тип хәбәр итте. Йыл һайын был маҡсаттарға 4 миллиард һум самаһы йүнәлтелә, шул иҫәптән 2 миллиард һум – республика бюджетынан. Ай һайын аҡсалата түләүҙәр, өҫтәмә матди тәьминәт, фатирға һәм торлаҡ-коммуналь хеҙмәттәргә түләүҙәр буйынса компенсациялар түләнә. Республика бюджеты иҫәбенә айырым категориялар буйынса пенсияларға өҫтәмә түләүҙәр бара.
— Ветерандарҙың оло йәштә булыуҙарын иҫәпкә алып, хәҙер иң мөһиме – уларға адреслы, шәхси ярҙам күрһәтеү. Ҡайһы берәүҙәрҙең туғандары юҡ, яңғыҙ фронтовиктар ҙа бар, улар тураһында көндә хәстәрлек итергә кәрәк. Ҡыҙғанысҡа ҡаршы, өлкән кешеләрҙең ҡайһы саҡта медицина учреждениеларында кәрәкле иғтибар һәм ярҙам алмауын танырға кәрәк. Һаулыҡ торошоноң ҡотолғоһоҙ йәш үҙгәрештәренә һылтанып табиптарҙың ветерандарға дауаханаға һалыуҙан баш тартыу осраҡтары булғыланы. Бындай осраҡтар өсөн яза бирергә кәрәк. Башҡаса мин әйтә лә алмайым. Һәр ветеран ысын хәстәрлек итеүҙе, формалһеҙ ҡатнашлыҡты тойорға тейеш, — тип айырып әйтте төбәк башлығы.
Башҡортостан Президенты, Еңеүҙең 70 йыллығы үҫеп килгән быуын өсөн мөһим тәрбиә һөҙөмтәһенә эйә буласаҡ, тип иҫәпләй.
— Был эшкә барыһын да бөтә яуаплылыҡ менән ҡарарға саҡырам, айырыуса мәктәп саралары, ветерандар менән осрашыуҙар уҙғарыуға, хәрби обелисктарға сәскәләр һалыуға. Бөгөн йәштәрҙә тыуған илгә һөйөү тәрбиәләүҙә – эскерле эшкә, иҫкергән штамптарға, формализмға юл ҡуйырға ярамай, — тине Рөстәм Хәмитов.
Хәтерегеҙгә төшөрәбеҙ, республика Президентының ҡарары һәм бойороғо менән ойоштороу комитеты составы һәм саралар планы раҫланған. Уны ғәмәлгә ашырыуҙа бөтә кимәлдәге власть органдары, йәмәғәт ойошмалары, фән, мәғариф, мәҙәниәт, йәштәр, спорт учреждениелары йәлеп ителгән.


c: text/html

text:
ӨМЭПБ-ның йәш белгесе «Алтын идея» премияһы лауреаты булды
«Өфө моторҙар эшләү производство берекмәһе» асыҡ акционерҙар йәмғиәтенең инновация проекттары менән идара итеү белгесе Азат Нурғәлиев «Йәш таланттар» номинацияһында «Алтын идея» Милли премияһы лауреаты итеп танылды. Уның хәрби-техник хеҙмәттәшлек, ҡоралдар һәм хәрби техника өлгөләре эшкәртеү һәм етештереү өлкәһендәге ҡаҙаныштары шулай билдәләнде.
«Авиация сәнәғәтендә проект технологик процестары эшкәртеүҙең нейроструктура ысулы» эше производствола математик моделдәр һәм яһалма интеллект ҡулланыуға арналған. Йәш тикшеренеүсе технологтың яңы автоматлаштырылған эш урыны архитектураһын һәм уның һөҙөмтәле эшләүен тәьмин итеүсе программа продукттарын тәҡдим итте, тип хәбәр итә «ӨМЭПБ» акционерҙар йәмғиәтенең йәмәғәтселек менән бәйләнеш идаралығы.

robotstxt: allowed

filter: keep


text:
Башҡортостан Президенты «2013-2015 йылдарға юл хәрәкәте хәүефһеҙлеге» программаһын раҫланы
Башҡортостан Президенты Рөстәм Хәмитов «2013-2015 йылдарға юл хәрәкәте хәүефһеҙлеге» республика маҡсатлы программаһын раҫланы.
Документ 2015 йылға юлдарҙа үлем осраҡтарын 2010 йыл менән сағыштырмаса 9 процентҡа кәметеүгә йүнәлтелгән. Был күрһәткескә ирешеү өсөн айырым бурыстар билдәләнгән. Атап әйткәндә, юл-транспорт фажиғәләрен иҫкәртеү, юлдарҙа аварияларҙа зыян күргәндәргә ашығыс медицина ярҙамы күрһәтеү системаһын үҫтереү һәм башҡалар.
БР Хөкүмәтенең матбуғат хеҙмәтенән хәбәр итеүҙәренсә, маҡсатлы программаны финанслау күләме 1,1 миллиард һум тәшкил итә, шул иҫәптән республика бюджетынан 752,5 миллион һум йәлеп ителә.
Башҡортостан Республикаһы Хөкүмәте ҡарары үтәлешенә контроллек итеү БР Хөкүмәте вице-премьеры Марат Мәһәҙиевҡа йөкмәтелде.


text:
Башҡортостанда яңы быуын юғары уҡыу йорто ойошторола
Башҡортостанда яңы быуын инновацион күп профилле вуз барлыҡҡа киләсәк. Бындай ҡарар Өфө дәүләт иҡтисад һәм сервис университеты менән М.Аҡмулла исемендәге Башҡорт дәүләт педагогия университетының ғилми Советтары ултырыштарында ҡабул ителде. Яңы типтағы университет йәмғиәттең иҡтисади, социаль, гуманитар өлкәләре, шулай уҡ халыҡ хужалығының тауарҙар етештереү һәм халыҡты хеҙмәтләндереү тармаҡтары өсөн кадрҙар әҙерләйәсәк.
— Башҡортостанда юғары профессиональ белем биреү өлкәһендә үҙенсәлекле ваҡиға була — ике университет бер университетҡа берләшә, — тине Дәүләт Думаһы депутаты Александр Дегтярев. — Яңы вуздың исеме әлегә билдәләнмәгән, әммә ике вариант бар — «Башҡортостандың яңы юғары мәктәбе» һәм «Яңы Өфө юғары мәктәбе». Был ике университет социаль-гуманитар, иҡтисад һәм педагогия профилендә белгестәр әҙерләү йүнәлештәрен берләштерә.
Ғилми Советтар ултырыштарында Рәсәй Мәғариф һәм фән министрлығына Өфө дәүләт иҡтисад һәм сервис университеты менән Башҡорт дәүләт педагогия университетын ҡушыу нигеҙендә яңы юғары уҡыу йорто ойоштороу тәҡдиме менән мөрәжәғәт итеү тураһында ҡарар ҡабул ителде.


text:
Республикала ҡала ситендәге 90 лагерҙа 11,7 мең бала ял итә Фото: Олег Яровиков
Республикала ҡала ситендәге 90 лагерҙа 11,7 мең бала ял итә
Республикала ҡала ситендәге 90 лагерҙа 11,7 мең бала ял итә Фото: Олег Яровиков
ӨФӨ, 2015 йыл, 15 июнь. /«Башинформ» мәғлүмәт агентлығы, Эльмира Сабирова/.
Бөгөнгө көндә Башҡортостанда ҡала ситендәге 90 лагерҙа 11 700 бала ял итә. 20 июнгә тиклем ҡала ситендә тағы ла биш һауыҡтырыу учреждениеһы асыла, тип хәбәр иттеләр Башҡортостандың Мәғариф министрлығынан.
Мәғариф министрлығының тәрбиә һәм өҫтәмә белем биреү бүлегенең әйҙәүсе белгес-эксперты Рәмзиә Биҡҡужина һүҙҙәренсә, 220 уҡыусы йәйге каникулдарының тәүге айын Ҡырымда үткәрә. Шуларҙың 180-е – Евпаториялағы «Салют» лагерында, 40 бала «Артек» халыҡ-ара балалар үҙәгендә ял итә.
Шулай уҡ бөтә ерҙә лә көндөҙгө лагерҙар эшләй.
Бынан тыш, әлеге ваҡытта дүрт палаткалы лагерь асылған, 519 кеше поход шарттарында ял итә.
Тағы ла бер йүнәлеш – хеҙмәт берекмәләре, унда үҫмерҙәргә һөнәри йүнәлеш йәки ваҡытлыса эшкә урынлашыу мөмкинлеге бирелә. Әлеге мәлдә 613 хеҙмәт берекмәләре эшләй, унда 17 700 кеше йәлеп ителгән.
Йәйге осорҙа социаль яҡтан хәүефле, ауыр тормош хәлендә һәм эске эштәр органдарында иҫәптә торған балаларҙы һәм үҫмерҙәрҙе һауыҡтырыуға һәм уларҙың мәшғүллегенә айырыуса ҙур иғтибар бирелә, тип һыҙыҡ өҫтөнә алдылар мәғариф ведомствоһында. Быйыл йәй республикала һауыҡтырыласаҡ һәм ваҡытлыса эшкә урынлаштырыласаҡ 385 мең баланың 85 меңе ауыр тормош хәлендә тороп ҡалған.


text:
Башҡорт дәүләт педагогия университеты юғары сифатлы белем бирә
М. Аҡмулла исемендәге Башҡорт дәүләт педагогия университеты сертификациялау буйынса “РЕГИОНСЕРТ” органы тикшереүен уңышлы үтеп, вуздың сифат менеджменты системаһының уҡытыу эшмәкәрлегенә ҡарата ГОСТ ИСО 9001-2008 талаптарына тап килеүен раҫлаусы Сертификат алды. Был документ өс йылға иҫәпләнгән.
Әйткәндәй, республиканың юғары уҡыу йорттары араһында Башҡорт дәүләт педагогия университетына бындай сертификат беренселәрҙән булып бирелә. Рәсәй кимәлендә лә сертификатлы вуздар күп түгел.
БДПУ-ның уҡытыу эштәре буйынса проректоры Максим Михайлов әйтеп үтеүенсә, республиканың алдынғы уҡыу йортонда бирелгән белемдең юғары сифатлы хаҡында һөйләй.


text:
Америка компаниялары Башҡортостанда ҡалдыҡтарҙы утилләштереү буйынса бизнес ойошторорға ниәтләй
Американың King Coal USA һәм Terra Dura компаниялары Башҡортостанда сәнәғәт һәм көнкүреш ҡалдыҡтарын утилләштереү буйынса бизнес ойошторорға ниәтләй. Әлеге компаниялар вәкилдәре был йүнәлеште үҫтереү мөмкинлектәренә баһа биреү өсөн республикаға эш визиты менән килде, тип хәбәр иттеләр БР Хөкүмәтенең матбуғат хеҙмәтенән.
Эш визиты Башҡортостан делегацияһының Америка Ҡушма Штаттарына июлдәге визиты барышында өлгәшелгән хеҙмәттәшлек тураһындағы килешеүҙәр сиктәрендә ойошторолдо.
King Coal USA һәм Terra Dura вәкилдәре Күмертауҙа булды, унда күмер сәнәғәте ҡалдыҡтарын эшкәртеү мөмкинлектәре хаҡында ҡыҙыҡһынды. Улар иҫәпләүенсә, күмер сәнәғәте ҡалдыҡтарын юлдар, күперҙәр, дамбалар төҙөү өсөн ныҡлы материалдар етештереүҙә ҡулланып була. Бынан тыш, улар фекеренсә, Күмертау күмерен байыҡтырыу буйынса проект әҙерләргә мөмкин.
Кесе йома, 12 сентябрҙә, Америка бизнесмендары Сибайҙа һәм Баймаҡ районында сәнәғәт ҡалдыҡтарын эшкәртеү мәсьәләләрен тикшерә.


text:
Башҡортостанда Берҙәм дәүләт имтиханын ҡабаттан тапшырыу башланды Фото: Олег Яровиков
Башҡортостанда Берҙәм дәүләт имтиханын ҡабаттан тапшырыу башланды
Башҡортостанда Берҙәм дәүләт имтиханын ҡабаттан тапшырыу башланды Фото: Олег Яровиков
ӨФӨ, 2016 йыл, 5 сентябрь. /«Башинформ» мәғлүмәт агентлығы, Эльмира Сабирова/.
Бөгөн, 5 сентябрҙә, Башҡортостанда Берҙәм дәүләт имтиханын ҡабаттан тапшырыу башланды. Имтиханда бер йә иһә ике мотлаҡ предмет буйынса ҡәнәғәтләнерлек билдәһен алмаған уҡыусылар ҡатнашырға хоҡуҡлы.
Бөгөн улар рус теленән һынау тота.
«Имтиханда ҡатнашыу өсөн 15 кеше ғариза биргән, уларҙың һигеҙе килгән. Берҙәм дәүләт имтиханы Өфөләге 100-сө мәктәптә ойошторола, — тип хәбәр итте республика Мәғариф министрлығының бүлек етәксеһе Жанна Миникеева. — Аудиторияларҙа онлайн режимында видеокүҙәтеү алып барыла».
Имтихан 3,5 сәғәт дауам итә. Аттестат алыу өсөн кәм тигәндә 24 балл йыйырға кәрәк.
8 сентябрҙә математика буйынса база кимәлендәге Берҙәм дәүләт имтиханы үткәрелә, имтиханға 200-ҙән ашыу кеше яҙылған. Бынан тыш, рус теле һәм математика буйынса (база кимәле) БДИ 14 сентябргә билдәләнгән.


text:
Йыл аҙағынаса торлаҡ-коммуналь хужалыҡ хеҙмәттәр өсөн түләүҙәр тәртибе үҙгәрмәйФото: Олег Яровиков
Йыл аҙағынаса торлаҡ-коммуналь хужалыҡ хеҙмәттәр өсөн түләүҙәр тәртибе үҙгәрмәй
Йыл аҙағынаса торлаҡ-коммуналь хужалыҡ хеҙмәттәр өсөн түләүҙәр тәртибе үҙгәрмәйФото: Олег Яровиков
ӨФӨ, 2016 йыл, 5 август. /«Башинформ» мәғлүмәт агентлығы, Ольга Мортазина/.
2016 йылдың аҙағына тиклем торлаҡ-коммуналь хужалыҡ хеҙмәттәр өсөн түләүҙәр тәртибе үҙгәрмәй. Әле йылы өсөн йыл буйына түләү системаһы ғәмәлдә. Файҙаланылған ресурстар өсөн түләү системаһын индереү тураһында мәсьәлә ҡарала. Был осраҡта ҡыш көнө күберәк, йылы ваҡытта бөтөнләй түләмәҫкә тура киләсәк. Бындай тәртип ресурстар менән тәьмин итеүсе ойошмалар өсөн файҙалы булыр ине.
Башҡортостан Торлаҡ-коммуналь хужалыҡ министрлығында аңлатыуҙарынса, 1 октябргә тиклем муниципалитеттар киләһе йылға иҫәпләшеү ысулын һайларға тейеш. Ул йә үҙгәрмәйәсәк, йә иһә «1/7» ысулына күскән осраҡта, 2017 йылдың көҙөнән ғәмәлгә инәсәк.


text:
Өфө районы йәшелсәселәре яңы уңыш йәшелсәләрен һата башланы
Өфө районының «Алексеевка» совхозында иртә һәм төҫлө кәбеҫтәне йыйыуға тотондолар. Бөгөнгә һутлы күсәндәр өс гектар ерҙән ҡырҡып алынған. 39 тонна яңы продукция баш ҡаланың сауҙа нөктәләренә килтерелде лә инде. Ошо уҡ хужалыҡта ҡыш алдынан ултыртылған кишерҙе ҡаҙа башланылар. Сауҙа селтәрҙәре кәштәләренә 20 тоннаға яҡын был тамыраҙыҡтар оҙатылды ла инде.
Өфө районында быйыл йәшелсәләргә бөтәһе 382 гектар ер бүленгән.
— Һибеү ҡоролмалары 190 гектарҙа үҫемлектәрҙе дым менән тәьмин итә. Улар беҙҙе борсомай, — ти ауыл хужалығы идаралығының баш агрономы Лилиә Нәбиева. – Шул уҡ ваҡытта ҡоролоҡ 120 гектарҙа культураларҙы һәләк итте.
Райондың өс хужалығында: «Алексеевка» совхозында, «Дмитриевка» яуаплылығы сикләнгән йәмғиәтендә һәм Бакановтың фермер хужалығында йәшелсә культураларының ҙур майҙандары һуғарыла. «Николаевка» агрофирмаһында йәшелсәләр ҡоролоҡтан һыуһыҙ яфа сигә.
Үҫемлекселек өсөн уңышһыҙ йыл булыуға ҡарамаҫтан, йәшелсәселәр баш ҡала халҡын сифатлы витаминлы продукция менән тәьмин итергә тырыша.


text:
Баш ҡаланың вакансиялар банкында – 12 меңдән ашыу эш урыны
Өфөнөң вакансиялар банкында бөгөнгө көндә 12 меңдән ашыу буш эш урыны иҫәпләнә. 2013 йыл башынан алып Башҡортостан баш ҡалаһының «вакантлы» банкында йәмғеһе 13 меңгә яҡын урын иҫәпләнде.
«Башинформ» агентлығына Өфөнөң Халыҡты эш менән тәьмин итеү үҙәгенән хәбәр итеүҙәренсә, ҡалала эшһеҙлек кимәле 1,31 процент тәшкил итә. Көсөргәнешлек коэффициенты, йәғни эшһеҙҙәр менән вакансиялар нисбәте 0,63-кә тиң.
Әлеге ваҡытта халыҡ мәшғүллеге хеҙмәтендә 7600-гә яҡын өфөлө иҫәптә тора, уларҙың 7300-ҙән ашыуы – эшһеҙ.


text:
Башҡортостан Президенты бойороғо менән Яңауылда ғәҙәттән тыш хәл режимы индерелгән
Башҡортостан Президенты Рөстәм Хәмитов 2014 йылдың 19 ғинуарынан алып «Башҡортостан Республикаһы Яңауыл районы муниципаль районының Яңауыл ҡалаһы ҡала ҡасабаһы территорияһында ғәҙәттән тыш хәл режимын индереү тураһында»ғы бойороҡҡа ҡул ҡуйҙы.
Бойороҡ менән, Яңауылда кеше торған йортта көнкүреш газы шартлау арҡаһында килтерелгән, зыянды билдәләү буйынса ведомство-ара комиссия төҙөлгән, ул 14 февралгә тиклем Рәсәй Хөкүмәтенә ғәҙәттән тыш хәлде бөтөрөү буйынса саралар күреүҙе финанслауға федераль бюджеттан бюджет ассигнованиелары бүлеү тураһында мөрәжәғәт әҙерләргә һәм ебәрергә; ғәҙәттән тыш хәлде бөтөрөү буйынса саралар күреүҙе финанслауға федераль бюджеттан бюджет ассигнованиелары бүлеүҙе дәлилләүсе документтарҙы йыйыу һәм әҙерләү буйынса эште башҡарырға тейеш.
Хеҙмәт һәм халыҡты социаль яҡлау министрлығына ғәҙәттән тыш хәл һөҙөмтәһендә зыян күргән граждандарға матди ярҙам күрһәтеү буйынса Башҡортостан Хөкүмәтенә тәҡдимдәр индерергә йөкмәтелде.
Ғәҙәттән тыш хәл һөҙөмтәһендә зыян күргән граждандарҙың торлаҡтарын яңыртыу буйынса дәүләт заказчигы булараҡ билдәләнгән Төҙөлөш һәм архитектура буйынса дәүләт комитетына Яңауыл районы хакимиәте менән берлектә 27 ғинуарға тиклем Хөкүмәткә торлаҡты яңыртыу буйынса тәҡдимдәр индерергә һәм 2014 йылдың 30 апреленә тиклем бөтә эштәрҙе тамамларға ҡушылды, тип хәбәр ителә Башҡортостан Президентының рәсми сайтында.


text:
Башҡорт Википедияһы ирекмәндәре наградаға лайыҡ булды
ӨФӨ, 2014 йыл, 11 декабрь. /«Башинформ» мәғлүмәт агентлығы, Әлим Фәйезов/.
Башҡорт Википедияһының 10 йыллыҡ юбилейын байрам итеүгә әҙерлек сиктәрендә уны ойоштороусылар башҡорт һабантуйҙары традицияларын дауам итеп үҙҙәренең әүҙем волонтерҙарын бүләкләне. Яҙыусылар Гүзәл Ситдиҡова менән Гөлнур Яҡупова Башҡорт Википедияһын һәм Викикитапхананы булдырыуҙа ҙур өлөш индергәне өсөн «Викимедиа РУ» коммерция булмаған ойошмаһының махсус дипломына лайыҡ булды. Наградаларҙы Башҡортостан Республикаһы Яҙыусылар союзының 80 йыллыҡ юбилейына арналған кисәлә Башҡорт Википедияһы хакимы Рөстәм Нурыев тапшырҙы.
Иҫегеҙгә төшөрәбеҙ, «Вики-Һабантуй 2015»-тең төп ваҡиғаһы – «Википедия һәм мәғлүмәт йәмғиәте» фәнни-практик конференцияһы. Ул 2015 йылдың 24-26 апрелендә Башҡорт дәүләт университеты һәм Рәсәй Фәндәр академияһы Өфө ғилми үҙәгенең Тарих, тел һәм әҙәбиәт институты менән берлектә уҙа.


text:
Әмир Ишемғолов: кәмендә алты мең тонна бал етештереләсәк
Быйыл ҡоролоҡ ауыл хужалығы производствоһының бөтә тармаҡтарына ҡағылды. Умартасылар өсөн миҙгел бик ауыр. Дым етешмәү республиканың тәбиғи бал запастарының 30 процентын килтергән болон үләндәрендә һәм сәскәләрендә лә сағылды. Баллы үҫемлектәр һаны кәмене. Һөҙөмтәлә май-июндә умартасыларға бал ҡорттарына шәкәр сиробы бирергә тура килде.
— Быйыл беҙ төп балды йүкәнән алабыҙ, — ти Башҡортостан умартасылыҡ һәм апитерапия буйынса ғилми-тикшеренеү үҙәге генераль директоры Әмир Ишемғолов. – Ул республиканың бал запасының 75 процентын тәшкил итә. Республиканың бал йыйыу ҡеүәте ярайһы уҡ юғары – йылына 545 мең тонна. Әммә бал ҡорттары 175 мең тонна ғына йыя ала.
Әмир Миңлеәхмәт улы, быйыл йүкә ике аҙнаға алдараҡ сәскә атты һәм сәскә атыу тигеҙ барманы, тип һөйләне. Тәжрибәле умартасылар бының менән яҡшы файҙаланды, умарталары менән республиканың бер районынан икенсеһенә күсеп йөрөнө. Шуға күрә быйыл да былтырғы кимәлдә бал алырға ниәтләй. Ә был кәмендә алты мең тонна тауарлыҡлы бал тигән һүҙ.
Белгестәр традицион милли башҡорт продуктының юғары сифатын билдәләй. Бөтә минустарына ҡарамаҫтан, эҫе йәй балға яҡшы өлгөрөргә булышлыҡ итте. Быны беренселәрҙән булып башҡа төбәктәрҙән бал һатып алыусылар баһаланы һәм хәҙер башҡорт умартасыларынан хаҡына ҡарамай күпләп бал һатып ала. Быйыл республиканың йүкә зонаһында: Нуриман, Бөрйән, Архангел, Ейәнсура, Ғафури, Ишембай райондарында урынлашҡан умартасыларҙың балының сифаты бигерәк тә юғары.
Әлеге ваҡытта умартасылар көнбағыш һәм ҡарабойҙай балын һығып алалар.
Умартасылыҡ буйынса үҙәк белгестәре яңы эш башлаусы умартасыларға ярҙам варианттарын эшкәртә. Улар республика етәкселегенә лизинг буйынса күстәр һәм кәрәкле ҡорамалдар һатып алыу мөмкинлеге тураһында тәҡдим индерҙе. Республикала инә ҡорт менән тәьмин итеү мөмкинлеге бар – бында Рәсәйҙә берҙән-бер балҡорттары үрсетеү буйынса тоҡомсолоҡ заводы эшләй бит.


text:
Рәсәй һәм донъя хәбәрҙәре
Рәсәй сит ил эштәре министры Сергей Лавров Американың Сүриә буйынса ике яҡлы килешеүҙән сығыуы сәбәпле Мәскәү менән Вашингтон араһындағы мөнәсәбәттәрҙең насарайыуына аңлатма бирҙе. Сергей Лавров әйтеүенсә, Америка ИГИЛ инфраструктураһын юҡ итеү буйынса бер ниндәй ҙә етди аҙым яһаманы. Ә «Джабхат ан-Нусра» һуғышсыларын бөтөнләй күрмәмешкә һалышты.
Италияла меңләгән студент урамдарға мәғариф өлкәһендәге сәйәсәткә ҡаршылыҡ акцияһына сыҡты. Премьер Маттео Ренциның «Яҡшы мәктәп» проектын парламент хуплағайны. Дәүләттең белем биреүгә сығымдарҙы аҙайтыуы сәбәпле йәштәр уны ғәҙел түгел, тип иҫәпләй.
“Мэтью” ураганы көсһөҙләнеп Төнъяҡ Каролина һәм Вирджиния штаттарына барып етте. Ҡойма ямғырҙар һыу баҫыуҙарға алып килде. Америкала ғына ғәрәсәттә 11 кеше һәләк булған. Халыҡ эвакуацияланған, Меңләгән авиарейс кисектерелгән, ике миллион йорт электрһыҙ тороп ҡалған.
Красноярскийҙа йәшәүсе бер ир балыҡ тоторға ҡармаҡ менән йөрөмәй. Уның урынына ул квадрокоптер һатып алған. Йылғаның йәки күлдең ҡайһы урынында теләйһең, шунда балыҡ тотаһың. Был кадрҙарға ҡарағанда, квадрокоптер менән балыҡ тотоу бик һәйбәт килеп сыға.


text:
Республика эҙәрмәндәре Ҡырымда Бөйөк Ватан һуғышы ваҡытында күп кеше күмелгән ҡәберлекте тапҡан Фото: Владимир Волков
Республика эҙәрмәндәре Ҡырымда Бөйөк Ватан һуғышы ваҡытында күп кеше күмелгән ҡәберлекте тапҡан
Республика эҙәрмәндәре Ҡырымда Бөйөк Ватан һуғышы ваҡытында күп кеше күмелгән ҡәберлекте тапҡан Фото: Владимир Волков
ӨФӨ, 2016 йыл, 15 апрель. /«Башинформ» мәғлүмәт агентлығы, Арина Рәхимҡолова/.
Башҡортостан эҙәрмәндәре Ҡырымда бынан 70 йыл элекке ҡәберлекте тапҡан. Төбәк «Хәтер вахтаһы» сиктәрендә Белогорск районында ҡаҙыу эштәре алып барыла. «Рәсәйҙең эҙәрмәндәр хәрәкәте» Рәсәй йәмәғәт хәрәкәтенең Башҡортостандағы бүлексәһе һәм Белогорск районының «Үҙәк» хәрби-тарихи йәмәғәт ойошмаһы отряды эҙәрмәндәре партизандарға ҡаршы операция барышында тыныс халыҡты һәм партизандарҙы бомбаға тотҡан, артабан ҡалған кешеләрҙе үлтергән саҡта һәләк булғандарҙың ҡәберлеген тапҡан.
«Билдәләнеүенсә, 1944 йылдың 3-4 ғинуарында Васильков үҙәнендә тыныс халыҡ һәм яралылар бомбаға тотола, һуңынан үҙәнгә румындар һәм полицейскийҙар баҫып инә. Ерле халыҡтың хәтерләүе буйынса, йөҙҙәрсә кеше һәләк була, шуларҙың өстән бер өлөшө — балалар. Бөгөнгә тиклем бер генә шундай ҡәберлек билдәле булған», — тип һөйләне Башҡортостан патриотик тәрбиә биреү үҙәгенең саҡырылышҡа әҙерләү бүлеге етәксеһе Владимир Волков.
Белогорск районы хакимиәте һәләк булғандарҙы мемориалда яңынан күмеү өсөн эксгумация үткәреү тураһында ҡарар ҡабул итте. Әлеге мәлдә эҙәрмәндәр 14 кешенең һөлдәһен тапҡан.


text:
Хөкүмәт, профсоюздар һәм эш биреүселәр араһында республика килешеүенә ҡул ҡуйылдыФото: Олег Яровиков
Хөкүмәт, профсоюздар һәм эш биреүселәр араһында республика килешеүенә ҡул ҡуйылды
Хөкүмәт, профсоюздар һәм эш биреүселәр араһында республика килешеүенә ҡул ҡуйылдыФото: Олег Яровиков
Бөгөн Өфөлә 2011-2013 йылдарға Башҡортостан Хөкүмәте, БР Профсоюздар федерацияһы һәм БР эш биреүселәр берләшмәләре араһында Республика килешеүенә ҡул ҡуйылды. Документҡа Башҡортостан Хөкүмәте Премьер-министры Раил Сарбаев, БР Профсоюздар федерацияһы рәйесе Әмирхан Сәмерханов, БР Сауҙа-сәнәғәт палатаһы рәйесе вазифаһын башҡарыусы Алексей Никин һәм БР Эш биреүселәр союзы рәйесе Владимир Шолом үҙ ҡултамғаларын ҡуйҙы.
Документ 11 бүлектән тора һәм социаль-хеҙмәт, улар менән бәйле иҡтисади мөнәсәбәттәрҙе көйләүҙең дөйөм принциптарын, шулай уҡ уларҙы тормошҡа ашырыу буйынса берлектәге ғәмәлдәрҙе билдәләй.
Быйылғы килешеүҙә БР Хөкүмәте тарафынан социаль йүнәлештәге республика бюджетын төҙөү кәрәклеге билдәләнә – Республика килешеүе үтәлешен баһалау критерийҙарында беренсе пункт итеп, Башҡортостан Республикаһы тупланма бюджеты структураһында социаль өлкәгә сығымдар өлөшө 55 проценттан ашып китәсәк, тип билдәләнә.
Был осорҙа тулайым төбәк продуктының йыл һайын үҫеше 5,6 процент тәшкил итәсәк, тип күҙаллана. 2013 йыл йомғаҡтары буйынса теркәлгән эшһеҙлек кимәлен 1,85 процентҡа кәметергә, ә табышы йәшәү минимумынан кәм булған халыҡ өлөшө 10 проценттан ашмаясаҡ, тип планлаштырыла.
Производствола имгәнеүселәр һанын кәметеү темптары һаҡлана – хәҙер уларҙың һаны йыл һайын 5 процентҡа кәмей. Килешеүҙә йәштәр мәсьәләләренә ҙур иғтибар бирелә. 2013 йыл аҙағына коллектив договорҙарҙың кәмендә 2/3 өлөшөнә йәштәр бүлеге индерелергә тейеш.
Бүлектәрҙә социаль-иҡтисади үҫеш, хеҙмәтсәндәрҙе һәм халыҡты социаль яҡлау, халыҡты эш менән тәьмин итеү һәм хеҙмәт баҙарын үҫтереү, халыҡтың табыштар һәм тормош кимәле өлкәһендә сәйәсәт, хеҙмәтте һаҡлау һәм экологик именлек, социаль партнерлыҡ кеүек өлкәләрҙә хеҙмәттәшлек принциптары телгә алына.


text:
Төбәктә 1330 уҡыусы математика буйынса БДИ тапшыра алманы
Башҡортостанда математика буйынса Берҙәм дәүләт имтиханын 25733 кеше тапшырҙы, шуларҙың 13330-ы ( 5,16%) минималь баҫҡысты үтә алманы. Былтыр 668 уҡыусы «икеле» билдәһе алғайны. Төбәктә 100 баллыҡ һөҙөмтә юҡ. Уртаса балл 49,36 тәшкил итә, был 2011 йылға ҡарағанда 6,14-кә кәмерәк. Был турала «Башинформ» агентлығына БР Мәғариф министрлығының белем сифатына һәм БДИ-ға баһа биреү бүлеге начальнигы Зәки Мырҙагилдин хәбәр итте.
Был күрһәткестәрҙең аппеляцияға биреү процедураларынан һуң үҙгәреүе лә мөмкин. Математиканан БДИ балдары менән килешмәү тураһында аппеляция 21 июндә — 14-тән 18 сәғәткә тиклем, 22 июндә 9-ҙан 18 сәғәткә тиклем Өфө ҡалаһы, Минһажев урамы, 120 адресы буйынса урынлашҡан Башҡортостандың Мәғарифты үҫтереү институты бинаһында үтә.
Аппеляцияға ғаризалар 1АП формаһында үрҙә күрһәтелгән адрес буйынса 19, 20, 21 июндә — иртәнге 9-ҙан 18 сәғәткә тиклем, шулай уҡ 22 июндә 9-ҙан 17 сәғәткә тиклем вестибюлдә ҡабул ителә, 13 сәғәттән 14-кә тиклем – тәнәфес. Ғаризаларҙы шул уҡ формала мәктәптә һөҙөмтәләр иғлан ителгәндән һуң тәүлек әйләнәһенә apellyacia@mail.ru электрон почтаһы аша 22 июндә сәғәт 8-гә тиклем ебәрергә мөмкин. Һуңлап бирелгән ғаризалар ҡаралмаясаҡ.
Иҫегеҙгә төшөрәбеҙ, математика һәм рус теле Берҙәм дәүләт имтиханының мотлаҡ предметтары булып тора. Уларҙың һөҙөмтәләре аттестация алыуға йоғонто яһай.


text:
Башҡортостан делегацияһы бөгөн Астанаға юлланды
Бөгөн БР сәнәғәт, инвестиция һәм инновация сәйәсәте министрының беренсе урынбаҫары Роберт Ваһапов етәкселегендә Башҡортостан делегацияһы сауҙа-иҡтисади миссия менән Астанаға (Ҡаҙағстан Республикаһы) юлланды.
БР Сауҙа-сәнәғәт палатаһының матбуғат хеҙмәтенән хәбәр итеүҙәренсә, делегация составына, БР Сәнәғәт министрлығы һәм Сауҙа-сәнәғәт палатаһы белгестәренән тыш, «Гидравлика» Өфө агрегат предприятиеһы” федераль дәүләт унитар предприятиеһы, «Бүребай тау-байыҡтырыу комбинаты», «КүмАПП», «Станкомонтаж», «АФ Банк» һәм «Башҡортостан» күргәҙмә компанияһы» асыҡ акционерҙар йәмғиәттәре, «Йәшәйеш именлеге ғилми-тикшеренеү институты», «Нефтехимэшкәртеү институты» дәүләт унитар предприятиелары вәкилдәре инә.
Делегация төрлө йүнәлештәр, шул иҫәптән нефть-газ тармағы предприятиеларына инжиниринг хеҙмәтләндереүҙәре күрһәтеү һәм ГИС-технологиялар индереү буйынса хеҙмәттәшлек тураһында тәҡдимдәр әҙерләне. Башҡортостандың сәнәғәт предприятиелары вәкилдәре яңы һатыу баҙарҙарына сығырға иҫәп тота.
Ҡаҙағстанда делегация «Oil & Gas Kazakhstan 2010» күргәҙмәһен асыуҙа ҡатнашырға, «Казмунайгаз», «Казбизнесконсалтинг» һәм башҡа предприятиеларға барырға планлаштыра. Шулай уҡ Башҡортостандың инвестицион проекттары менән таныштырыу ҙа әҙерләнгән.
Сәфәр 22 апрелдә тамамланасаҡ.


text:
Башҡортостанда элиталы орлоҡ етештереү 15 процент кимәлендә һаҡлана – Николай Коваленко
ӨФӨ, 2014 йыл, 1 декабрь. /«Башинформ» мәғлүмәт агентлығы, Ғәлиә Нәбиева/.
2015 йыл уңышына Башҡортостандың иген һәм ҡуҙаҡлы иген культуралары менән тәьмин ителгәнлеген республика Хөкүмәте Премьер-министры урынбаҫары Илдар Тимерғәлин рәйеслегендәге киңәйтелгән кәңәшмәлә ҡаранылар. Форумда муниципалитеттар етәкселәре һәм ғилми берләшмә вәкилдәре ҡатнашты.
— Алдынғы хужалыҡтар иҫәбенә элиталы орлоҡ етештереү республикала 15 процент кимәлендә һаҡлана, Рәсәй Федерацияһында ла был параметр һәм орлоҡ сифаты буйынса алдынғы урындарҙа торабыҙ, — тип билдәләне БР ауыл хужалығы министры Николай Коваленко.
Аграр ведомство башлығы, үҙебеҙ етештергән орлоҡтарҙы туплау ситтән һатып алғанға ҡарағанда күпкә арзаныраҡ, тип билдәләне. Шул уҡ ваҡытта орлоҡ сорттарына һәм сортты яңыртыуға етерлек кимәлдә иғтибар бүлмәгән хужалыҡтар һәм райондар ҙа бар. Ҡоролоҡ та тәьҫир итмәй ҡалманы, һөҙөмтәлә, мәҫәлән, Хәйбулла районында, орлоҡ менән тәьмин ителгәнлек 56 процент тәшкил итә.
Николай Коваленко республикала орлоҡтар бар тип билдәләне. Башҡа хужалыҡтарҙа һәм райондарҙа алмаштырыу йәки етмәгән күләмде һатып алыу өсөн аҡса табырға кәрәк.
Быйыл Башҡортостанда милли орлоҡсолоҡ белгестәре союзы ойошторолдо, уға элиталы орлоҡ етештереүсе ундан ашыу хужалыҡ инә. Өҫтәүенә, элиталы орлоҡ етештереүҙе субсидиялау буйынса процент ставкаларын күтәреү ҡарала.
— Был йүнәлештә райондар менән эште көсәйтергә әҙербеҙ, — тип айырып әйтте учреждение начальнигы Иван Леонтьев. — Белгестәрҙе уҡытасаҡбыҙ һәм һәр район өсөн сорт сәсеү структураларын әҙерләргә ярҙам итәсәкбеҙ.
Төньяҡ-Көнсығыш һәм Урал аръяғы райондары өсөн селекционерҙарыбыҙ сығарған яңы иген һәм ҡуҙаҡлы иген культуралары сорттары тураһында ентекләберәк Башҡортостан ауыл хужалығы ғилми-тикшеренеү институты директоры Вәкил Шириев һөйләне. Ул ошо райондарҙа уҙғарылған тәжрибәләрҙең һөҙөмтәләре хаҡында һөйләп бирҙе, беренсел орлоҡсолоҡ проблемаларын билдәләне.
Орлоҡтарҙың сифаты ауыл хужалығы культураларының уңышын күтәреүҙә мөһим факторҙарҙың береһе булып тора. «Ветеринар һәм фитосанитар күҙәтеү буйынса федераль хеҙмәттең Башҡортостан референт үҙәге» Федераль дәүләт бюджет учреждениеһының орлоҡсолоҡ бүлеге начальнигы Атлас Камалов билдәләүенсә, орлоҡтарҙың сифатын тикшереү раҫланған планға ярашлы башҡарыла. Әлеге ваҡытта республика райондарында тупланған орлоҡтоң 45 проценты тикшерелгән, уларҙың 92 проценты кондицияға ярашлы тип табылған.
Аграр технологияларын үҫтереү, шул иҫәптән элиталы орлоҡ етештереү ҙә Рәсәй Хөкүмәте контролендә. Ошо көндәрҙә был проблема Рәсәй Федерацияһы Президенты ҡарамағындағы Рәсәй иҡтисадын модернизациялау һәм инновацион үҫеш буйынса Совет президиумының ултырышында тикшерелде.


text:
Эрнст Исаев: «10 майға Башҡортостанда иген сәсеү тамамланасаҡ»
— 10 майға республика аграрийҙары яҙғы иген һәм ҡуҙаҡлы иген культураларын сәсеүҙе тамамлаясаҡ, ә 20 майға бөтә техник культуралар ҙа тулыһынса сәсеп бөтөләсәк, — тине БЮТ телеканалында тура эфирҙа барған «Власть менән һөйләшеү» программаһы барышында Башҡортостан Хөкүмәте вице-премьеры — ауыл хужалығы министры Эрнст Исаев.
Вице-премьер бөгөн республика аграрийҙары өсөн үтә мөһим мәл булыуын, яҙғы сәсеү эштәре алып барылыуын һыҙыҡ өҫтөнә алды.
— Быйыл беҙ баҫыуҙарға һис ҡасан булмағанса иртә сыҡтыҡ. Был сәсеүҙе иртә башҡарыу иҫәбенә һәйбәт уңыш алыуға иҫәп тоторға мөмкинлек бирә.
Хәтерегеҙгә төшөрәйек, ҡоро осор быйыл июль аҙағы — август башына тура килергә тейеш, тип күҙаллана. Эрнст Исаев, аграрийҙар «ҡоролоҡ» һүҙен яратмай, тип билдәләне.
— Ауыл хужалығы министры булараҡ мин был һүҙҙе ҡабул итмәйем. 2010 йылғы ҡоролоҡ бик күп михнәттәр алып килде. Был иң элек төбәктәге аҙыҡ-түлек продукттарының хаҡында сағылды, — тине аграр ведомство башлығы. — Тап әлеге ваҡытта аграрийҙар уңышҡа нигеҙ һала.
Эрнст Исаев республиканың яҙғы баҫыу эштәренә яҡшы әҙерләнеүен билдәләне.
— Беҙ быйыл сәсеү эштәре алдынан ауыл эшсәндәренә етди дәүләт ярҙамы күрһәттек. Яғыулыҡ-майлау материалдары ауыл халҡына литрына 13 һумға ғына төшәсәк — был заправкаларҙағына ҡарағанда ике тапҡырға кәмерәк. Әйләнеш средстволары менән ярҙам итә алдыҡ, минераль ашламаларҙы арзанайтыу өсөн субсидиялар бүлә башлаясаҡбыҙ. Бынан тыш етештерелгән һөттөң һәр литры өсөн аграрийҙар ике һум субсидия алды.
Дәүләт ярҙамы күләмдәре быйыл былтырғыға ҡарағанда ике тапҡырға күберәк.
— Быйыл ҡоролоҡ көтмәйбеҙ, — тип ышаныслы тауыш менән белдерҙе Эрнст Исаев.


text:
Бөгөн – Радиация авариялары һәм һәләкәттәр ҡорбандарын иҫкә алыу көнө
Бөгөн донъяның күп илдәрендә Халыҡ-ара радиация авариялары һәм һәләкәттәр ҡорбандарын хәтергә алыу көнө билдәләнә. Иҫтәлекле дата итеп 26 апрель осраҡлы рәүештә һайланмаған. Тап ошо көндә 1986 йылда кешелек тарихында иң ҙур техноген һәләкәт – Чернобыль АЭС-ында авария була.
Станцияның дүртенсе энергоблогында шартлау үҙ ваҡытында Хиросимаға ташланған бомбанан ҡеүәте буйынса 500 тапҡырға артығыраҡ була. Был һәләкәт һөҙөмтәһендә радиоактив зарарланыу 30 километр радиуста тарала. Украинаның дөйөм радиацион бысраныу майҙаны 12 өлкәлә 50 мең квадрат километрҙан ашыу тәшкил итә. Бынан тыш, Рәсәйҙең 2,6 миллион кешеһе менән 60 мең квадрат километр самаһы территорияны биләгән 19 төбәге радиация менән зарарлана, шулай уҡ Европаның ҡайһы бер илдәре һәм Белоруссия халҡының 20 процентҡа яҡыны йәшәгән 46 мең квадрат километр территорияһы бысрана.
1986 йылдың апреленән 1990 йылдың ноябренә тиклем осорҙа катастрофа эҙемтәләрен бөтөрөүҙә ҡатнашыу өсөн 340 мең кешенән торған 210 соединение һәм хәрби часть йәлеп ителә. Ә авария эҙемтәләрен бөтөрөү ваҡытында Чернобыль аша бөтәһе 600 меңдән ашыу хәрби хеҙмәткәр үтте, уларҙың күптәре дәүләт наградаларына лайыҡ булды.
Катастрофанан һуң тәүге дүрт йылда авария эҙемтәләрен бөтөрөүселәр отрядтары иҫ киткес ҙур күләмдә эштәр башҡарҙы. 3,5 мең квадрат километрҙан ашыу майҙанда радиоактив зарарланыуға контроль тәүлек һайын үткәрелде.
2003 йылдың сентябрендә БДБ илдәре саммитында Украина президенты Леонид Кучма тәҡдиме буйынса 26 апрелде Халыҡ-ара радиация авариялары һәм һәләкәттәре ҡорбандары көнө итеп иғлан итергә ҡарар ителде. Ә 2003 йылдың декабрендә БМО Генераль Ассамблеяһының 58-се сессияһы делегаттары Чернобыль АЭС-ындағы авария эҙемтәләренең оҙайлы характерын һыҙыҡ өҫтөнә алыусы Чернобыль буйынса резолюция ҡабул итте. Резолюция халыҡ-ара хеҙмәттәшлекте нығытыуҙы һәм был авария эҙемтәләрен йомшартыу буйынса бөтә донъя берләшмәһе көстәрен бергә туплауҙы ҡарай.


text:
Киләһе йылдан инвалидтарҙы эшкә урынлаштырыу өсөн квоталар ҡайтанан ҡаралды
2014 йылда инвалидтарҙы эшкә урынлаштырыу өсөн ике процент квота хеҙмәткәрҙәр һаны 35 кешенән артығыраҡ булған коллективтарға билдәләнә, тип хәбәр итте РФ Президентының майҙағы указдарын үтәү мәсьәләләре буйынса республика Хөкүмәтендә үткән кәңәшмәлә хеҙмәт һәм халыҡты социаль яҡлау министры Ленара Иванова.
Элек предприятиеларҙа 100-ҙән ашыу кеше иҫәпләнгән осраҡта инвалидтарҙы эшкә алыу, уларға махсуслаштырылған эш урындары булдырыу йөкләмәһе бирелә ине.
Башҡортостанда 2010 йылдан алып йыһазландырылған эш урындарына 780 инвалид эшкә урынлашҡан, уларҙың 554-е эшләүен дауам итә. Һуңғы ике йылда инвалидтар өсөн тағы ла 572 эш урыны булдырыу планлаштырыла. Инвалид өсөн эш урынын йыһазландырыуға эш биреүсегә уртаса 66,2 мең һум күләмендә субсидия бирелә.


text:
Баш ҡалала милли кейемдәр парады төрлө халыҡ вәкилдәрен берләштерҙеФото: Олег Яровиков
Баш ҡалала милли кейемдәр парады төрлө халыҡ вәкилдәрен берләштерҙе
Баш ҡалала милли кейемдәр парады төрлө халыҡ вәкилдәрен берләштерҙеФото: Олег Яровиков
ӨФӨ, 2016 йыл, 30 май. /«Башинформ» мәғлүмәт агентлығы, Ләйлә Аралбаева/.
Өфөлә «Евразия йөрәге» халыҡ-ара сәнғәт фестивале барышында Республика милли кейем байрамы ойошторолдо. Милли кейемдәр марш-парады байрамдың сағыу биҙәге булды. Ҡала халҡы һәм ҡунаҡтары, төрлө төҫтәге кейемдәрҙә, Мәжит Ғафури исемендәге Башҡорт драма театрынан алып Конгресс-холға тиклем барҙы.
Парадта ҡатнашыусылар Башҡортостанда йәшәгән башҡорт, рус, татар, сыуаш, поляк, украин һәм башҡа халыҡтарҙың милли кейемдәрен күрһәтте. Сараға сит ил вәкилдәре — Ҡытай, Һиндостан, Вьетнам студенттары ла ҡушылды. Халыҡтар дуҫлығы йорто директоры Азат Ибраһимов хәбәр итеүенсә, байрамға махсус рәүештә Белорет, Баймаҡ, Мәсетле һәм башҡа райондарҙан 200-гә яҡын вәкил килгән.
«Төньяҡ амурҙары» халыҡ төркөмө алдынан һыбай барҙы. Милли елән кейгән етәкселәр: мәҙәниәт министры урынбаҫары Рәнис Алтынбаев, Башҡорт драма театрының художество етәксеһе Олег Ханов, Халыҡтар дуҫлығы йорто директоры Азат Ибраһимов, Бөтә донъя башҡорттары ҡоролтайы башҡарма комитеты рәйесе урынбаҫары Вельмир Аҙнаев, Милли музей директоры Ғәли Вәлиуллин парадтың лидерҙары булып сығыш яһаны.
Республика башҡорт милли кейеме байрамы барышында «Башҡортса кейен» бейеү флешмобы, тамашасылар менән уйын-викторина, «Мин башҡорт кейемендә!» селфи-шоу ойошторолдо. Салауат Юлаев майҙанында милли кейемдәр һәм биҙәүестәр күргәҙмә-йәрминкәһе уҙҙы.


text:
БР Иҡтисади үҫеш министрлығы кадрҙар эҙләй
Республиканың Иҡтисади үҫеш министрлығы штатын арттыра. Дөйөм алғанда 47 кеше дәүләт хеҙмәтенә алынасаҡ.
— Белгестәрҙән алып начальниктарға тиклем бар кимәлдәге тиерлек кадрҙар талап ителә. Уларҙың бер өлөшө шунда уҡ эш башлаясаҡ, бер өлөшө талап ителгәнгә ҡәҙәр кадрҙар резервында торасаҡ, — тип хәбәр итте «Башинформ» агентлығына министрлыҡ хеҙмәткәре Игорь Смолягин. – Штаттар министрлыҡ составындағы ҡайһы бер структур үҙгәрештәр арҡаһында өҫтәп тулыландырыла. Атап әйткәндә, бер нисә яңы бүлек асылған. Мәҫәлән, дәүләт-шәхси партнерлыҡ бүлегендә тотош состав йыйыла.
Министрлыҡта эшләргә теләүселәр вакансиялар исемлеген һәм конкурста ҡатнашыуға талап ителгән документтарҙы министрлыҡтың рәсми сайтынан ҡарай ала.


text:
Башҡорт дәүләт филармонияһы артистары Һамарҙа «Ҡарға туйы» байрамында сығыш яһаясаҡ
Хөсәйен Әхмәтов исемендәге Башҡорт дәүләт филармонияһы артистары Һамарҙа «Ҡарға туйы» башҡорт милли байрамында ҡатнашасаҡ. 6 апрелдә унда БР халыҡ артисткаһы Римма Амангилдина, БР атҡаҙанған артисы, бейеүсе Урал Мортазин, йырсы Марсель Ҡотоев һәм ҡурайсы Марсель Сәйетов барасаҡ.
Башҡорттар борондан яҙҙы «Ҡарға туйы» («Ҡарға бутҡаһы») байрамы менән ҡаршылаған. Йылы яҡтан ҡайтҡан ҡарғалар тәбиғәт уяныуын кәүҙәләндергән. Байрамда ҡатнашыусылар йыл уңышлы, имен булһын өсөн тәбиғәт көстәренә, ата-бабалар рухына мөрәжәғәт иткән. Был көндө ҡатын-ҡыҙҙар, бала-сағалар тәбиғәткә сығып, бутҡа бешергән. Үҙҙәре һыйланғандан һуң, бутҡаны ҡоштарға ҡалдырған. Ҡыҙҙар ағас ботаҡтарына төҫлө таҫмалар бәйләгән, муйынсаҡтар элгән, ә малайҙар ҡарға булып ҡысҡырған. Инәйҙәр, апайҙар муң уңышлы, имен йыл юрап, теләк теләгән.
Концерт Һамар башҡорттары ҡоролтайы ярҙамы менән ойошторола, тип хәбәр иттеләр Башҡорт дәүләт филармонияһының матбуғат хеҙмәтенән.


text:
БР Үҙәк һайлау комиссияһы рәйесе веб-камералар һәм һайлау бюллетендәрен эшкәртеү комплекстары эшен юғары баһаланы
РФ Президенты һайлауҙарында һәм муниципаль һайлауҙарҙа Башҡортостандағы 3509 һайлау участкаһынының 3467-һендә веб-камералар ҡуйылды. Улар ярҙамында тауыш биреү һәм тауыштарҙы иҫәпләү барышы он-лайн режимында интернет аша трансляцияланды. Һайлаусылар ваҡытлыса торған 42 участкала ғына (дауаханаларҙа, тәфтиш органдары изоляторҙарында) веб-камералар булманы. Республиканың 54 районындағы 178 һайлау участкаһы һайлау бюллетендәрен эшкәртеү комплекстары менән йыһазландырылғайны.
— Бөтә веб-камералар ҙа, һайлау бюллетендәрен эшкәртеү комплекстары ла яҡшы, штат режимында эшләне, уларҙың эшендә ниндәйҙер етешһеҙлектәр теркәлмәне, — тип билдәләне Өфөлә үткән матбуғат конференцияһында БР
Үҙәк һайлау комиссияһы рәйесе Хәйҙәр Вәлиев.
Һайлау участкаларында веб-камералар ҡуйыуға аҡса федераль бюджеттан бүленгән, шуға күрә уларҙы артабан ҡулланыуҙы РФ Хөкүмәте үҙе хәл итәсәк, тип аңлатты Хәйҙәр Вәлиев, журналистарҙың һайлауҙарҙан һуң веб-камераларҙы файҙаланыуға бәйле һорауҙарына яуап биреп.


text:
Төбәктә сифатлы ит һәм ит продукцияһы һатыла – Роспотребнадзор Фото: Олег Яровиков
Төбәктә сифатлы ит һәм ит продукцияһы һатыла – Роспотребнадзор
Төбәктә сифатлы ит һәм ит продукцияһы һатыла – Роспотребнадзор Фото: Олег Яровиков
ӨФӨ, 2016 йыл, 14 октябрь. /«Башинформ» мәғлүмәт агентлығы, Ольга Мортазина/.
Республикала нигеҙҙә сифатлы ит һәм ит продукцияһы һатыла. Башҡортостан буйынса Роспотребнадзор идаралығы мәғлүмәттәренә ярашлы, өсөнсө кварталда 1525 ит һәм ит продукцияһы өлгөһө тикшерелгән. Шуларҙың 3,2 проценты гигиена нормаларына яуап бирмәгән. Физик-химик күрһәткестәр буйынса 602 өлгө алынған, 6,5 проценты талаптарға тап килмәгән.
Санитар-химик күрһәткестәр буйынса — 436, антибиотиктарҙың булыу-булмауына — 307, радиология күрһәткестәренә — 425, яһалма рәүештә гендары үҙгәртелгән организм булыу-булмауына 34 өлгө тикшерелгән.
Квартал дауамында инспекторҙар 498 килограмлыҡ насар сифатлы продукцияның 153 партияһын һатыуҙан алған. Продукция етештергәндә һәм уны һатҡанда санитар ҡағиҙәләрҙе үтәмәгән өсөн административ хоҡуҡ боҙоу тураһында 125 протокол төҙөлгән, 556,4 мең һум суммаға штраф һалынған.


text:
Домодедово аэропортында шартлау
Дүшәмбе, 24 ғинуарҙа, Домодедовола шартлау яңғыраны. Яҡынса версия буйынса, был теракт, һәләк булыусылар һәм яраланыусылар бар.
Рәсәй Президенты Дмитрий Медведев бөтә аэропорттарҙа һәм вокзалдарҙа айырым режим индерергә ҡушты, тип хәбәр итә ИТАР ТАСС агентлығы.
«Бөтә аэропорттарҙа һәм аэровокзалдарҙа, шулай уҡ ҙур транспорт үҙәктәрендә айырым режим индерергә кәрәк, — тип белдерҙе Дмитрий Медведев махсус кәңәшмәлә. —Левитинға һәм Эске эштәр министрлығына бөтә кәрәкле эштәрҙе үткәреү өсөн Федераль именлек хеҙмәте менән бергә тейешле процедуралар индерергә йөкмәтәм».
Домодедово аэропортындағы теракт ваҡытында зыян күреүселәрҙең һәм һәләк булыусыларҙың туғандары өсөн "ҡыҙыу линия" телефоны асылды. Һаулыҡ һаҡлау һәм социаль үҫеш министрлығында хәбәр итеүҙәренсә, Сербский исемендәге Социаль һәм суд психиатрияһы үҙәгендә психологик ярҙам телефоны эшләй: 8 (495) 637-70-70.
Домодедово аэропорты шулай уҡ аэропорттағы хәлде белешеү өсөн дә “ҡыҙыу линия” асты. Ҡыҙыу линия телефондары: 8 (495) 363-61-01, 8 (495) 662-82-47, 8 (495) 644-40-56.
Һаулыҡ һаҡлау һәм социаль үҫеш министрлығы мәғлүмәттәренә ҡарағанда, 31 кеше теракт ҡорбандары булды (РИА Новости мәғлүмәттәре буйынса — 35 кеше), тағы 130-лап кеше зыян күрҙе, уларҙан 20-һе ауыр хәлдә.


text:
Ҡаймалы аусы
Ҡаймалы аусы, доломед (лат. Dolomedes fimbriatus, (урыҫ. Охотник каёмчатый[1]) — Pisauridae ғаиләһенән пранеоморф үрмәкселәр төрө . Евразияла таралған, Рәсәйҙең Европа өлөшөндә таралған.
Инә доломедтың оҙонлоғо − 13-18 мм, ата заттыҡы — 10-12 мм. Баш күкрәк һәм ҡорһағы ҡыҙғылт көрән төҫтә, ян ҡырыйҙары буйлап һары һыҙыҡтар һуҙылған, аяҡтары һары, ҡара төксәле. Доломед, башҡа үрмәкселәрҙән айырмалы булараҡ, ау йәтмәләре ҡормай, ә ҡорбанын эҙәрлекләй. Һыуҙа һәм һыу янында йәшәүсе бөжәктәр менән туҡлана. Һыу өҫтөнән яҡшы йүгерә, йөҙә һәм сума. Ҡайһы ваҡыт бәләкәй балыҡ , сүмесбаштарға һөҗүм итә. Аталаныуҙары яҙ була. 3-4 аҙнанан һуң инә доломед әҙерләнгән куҙыға 500—600 йомортҡа һала. Нәҫел барлыҡҡа килгәнсе, хелицерҙары менән тотоп, ул уны бөтә ерҙә лә үҙе менән йөрөтә йәки яр буйы үҫемлектәренә аҫып ҡуя һәм һаҡлай. Йәш үрмәкселәр йәй уртаһында сыға. Ағымһыҙ һыу буйҙарында, һаҙлыҡ үҫентеләре араһында йәшәй. Лишайниклы мүкле, еләкле наратлыкларны, уҫаклыҡ һәм һыу баҫа торған болындарҙы үҙ итә.
Иҫкәрмәләр[үҙгәртергә | вики-тексты үҙгәртергә]
- ↑ В. Е. Соколов Жизнь животных. Быуынтыҡ аяҡлылар / под редакцией М. С. Гилярова, Ф. Н. Правдина — 2-е изд. — М.: Просвещение, 1984. — Т. 3. — Б. 68. — 463 б. — 300000 экз.
Сығанаҡ[үҙгәртергә | вики-тексты үҙгәртергә]
Әҙәбиәт[үҙгәртергә | вики-тексты үҙгәртергә]
- В. Е. Соколов Жизнь животных. Быуынтыҡ аяҡлылар / под редакцией М. С. Гилярова, Ф. Н. Правдина. — 2-е изд. — М.: Просвещение, 1984. — Т. 3. — С. 68. — 463 с. — 300 000 экз.


text:
БР Дәүләт торлаҡ инспекцияһы Рәсәйҙә иң яҡшылар иҫәбендә
Башҡортостан Республикаһы буйынса Дәүләт торлаҡ инспекцияһы уҙған йылда Мәскәү, Санкт-Петербург һәм Мәскәү өлкәһенең дәүләт инспекциялары менән бер рәттән Рәсәйҙең иң яҡшы дүрт инспекцияһы исемлегенә инде. Баһалағанда тикшерелгән торлаҡ фонды иҫәбе, торлаҡ өлкәһендә асыҡланған ҡағиҙә боҙоуҙар һәм күрһәтмәләрҙе башҡарыу документтары иҫәпкә алынған. Асыҡланған ҡағиҙә боҙоуҙарҙы билдәләнгән ваҡытта бөтөрөү, граждандар мөрәжәғәттәрендә күрһәтелгән һорауҙарҙы ыңғай хәл итеү, тикшереү органдары һәм киң мәғлүмәт саралары менән берлектә тикшереү БР Дәүләт торлаҡ инспекцияһы эшенең һөҙөмтәлелегенең мөһим күрһәткестәренән һанала.
2010 йылда БР Дәүләт торлаҡ инспекцияһы тикшергән күп фатирлы йорттарҙың майҙаны 75456,8 мең квадрат метр тәшкил иткән. Тикшереүҙәр һөҙөмтәһе буйынса торлаҡ фондын хеҙмәтләндергән идара итеүсе ойошмаларға һәм предприятиеларға, торлаҡ биналар хужаларына 34445 башҡарма документ, шул иҫәптән торлаҡ фондын техник файҙаланыуҙа асыҡланған ғәмәлдәге ҡағиҙәләр һәм нормаларҙы боҙоу осраҡтарын бөтөрөү буйынса саралар үткәреүгә 6523 күрһәтмә, административ хоҡуҡ боҙоуҙар тураһында 903 протокол тапшырылған.
«Башинформ» агентлығына БР Дәүләт торлаҡ инспекцияһынан хәбәр итеүҙәренсә, тикшереүҙәр барышында 38145 торлаҡ фондын файҙаланыу нормаларын, торлаҡ биналарҙан файҙаланыу ҡағиҙәләрен боҙоу осрағы һәм коммуналь хеҙмәттәр менән тәьмин итеүҙә етешһеҙлектәр булыуы асыҡланған. Башҡарылған эштәр һөҙөмтәһендә бирелгән күрһәтмәләрҙең 83 проценты контролдән алынған.
Административ хоҡуҡ боҙоуҙар буйынса 8770,8 мең һум дөйөм суммаға административ штраф билдәләү тураһында 791 ҡарар сығарылған, дәүләт килеменә керемдәр 8661,4 мең һум тәшкил иткән. Ҡалған сумма буйынса эштәр мәжбүри рәүештә түләтеү өсөн суд приставтары хеҙмәтенә ебәрелгән.


text:
Күршеләр көнөндә Күмертауҙа Боҙ һарайы төҙөлөшөн тикшерҙеләрФото: Станислав Шахов
Күршеләр көнөндә Күмертауҙа Боҙ һарайы төҙөлөшөн тикшерҙеләр
Күршеләр көнөндә Күмертауҙа Боҙ һарайы төҙөлөшөн тикшерҙеләрФото: Станислав Шахов
ӨФӨ, 2016 йыл, 10 август. /«Башинформ» мәғлүмәт агентлығы, Артем Вәлиев/.
9 августа Күмертау ҡалаһының Көнсығыш биҫтәһендә күршеләр байрамы уҙҙы. Ҡул эштәре йәрминкәһе, төрлө уйын-конкурстар, концерт программаһы ойошторолдо. Сарала 400-ҙән ашыу кеше ҡатнашты, тип хәбәр итә «Башинформ» мәғлүмәт агентлығы хәбәрсеһе.
Күмертауҙарҙы байрам менән ҡаланың абруйлы ҡунағы Зариф Байғусҡаров тәбрикләне.
«Мин бынан алыҫ түгел ерҙә тыуып үҫкәнмен һәм Күмертауҙа йыш булам. Элек Көнсығыш биҫтәһе урынында барактар ғына ине, хәҙер иһә был — заманса биҫтә. Тыуған ҡалам төҙөкләндерелә, матурая, мин быға бик шатмын. Күршеләр байрамы — һәйбәт традиция. Ҡыҙғанысҡа ҡаршы, ҡалаларҙа күптәр үҙҙәренең күршеләрен белмәй. Ошондай сараларҙа һеҙ бер-берегеҙ менән танышаһығыҙ, аралашыу өсөн яҡшы мөмкинлек бар. Күмертау урамдары буйлап йөрөгәндә спорт, яңы балалар майҙансыҡтарының барлыҡҡа килеүенә, ҡаланың таҙалығына иғтибар иттем. Халҡы ярҙамсыл һәм тыуған ҡалаһын бик ярата», — тине Зариф Байғусҡаров.
Ҡала мэры Борис Беляев үҙ сығышында 2017 йылда Күмертауҙа яңы Боҙ һарайы асыласағы тураһында һөйләне.
«Был спорт объекты төрлө кимәлдәге ярыштар һәм күләмле саралар үткәрергә мөмкинлек бирәсәк, ҡалабыҙҙың статусын күтәрәсәк», — тине Борис Беляев.
Байрам уҙғарылған Көнсығыш биҫтәһенә — 35 йылдан ашыу. Бында ете мең самаһы кеше йәшәй.


text:
Ҡурай, бишбармаҡ һәм Салауат Юлаев шиғырҙары эстондарҙы хайран итте
Таллинн, Нарва һәм Йыхви ҡалаларында Эстония халыҡтары көндәре үтте. Унда «Ағиҙел» башҡорт йәмғиәте вәкилдәре лә ҡатнашты. Был хаҡта «Башинформ» агентлығына йәмғиәт етәксеһе Флүзә Хәйруллина хәбәр итте.
Беренсе көндә Таллиндағы Уҡытыусылар йортонда Эстония халыҡтары берләшмәһенең форумы үтте. Тәүге тапҡыр бында Салауат Юлаевтың эстон теленә тәржемә ителгән шиғырҙары яңғыраны.
Тәржемәләр менән шөғөлләнгән шағирә Ли Сеппел башҡорт геройы шиғырҙарын үҙе уҡып ишеттерҙе. Опера йырсыһы Виллу Валдмаа менән ҡурайсы Илнур Хәйруллин «Уралым» йырын башҡарҙы.
Флүзә Хәйруллина әйтеүенсә, зал ҡурай моңон һәм күңелгә үтеп инерлек шиғырҙарҙы иҫе китеп тыңланы.
Эстония халыҡтары берләшмәһе президенты Тимур Сәйфуллиндың билдәләүенсә, форумда Ли Сеппел һәм Виллу Валдмаа кеүек илдең күренекле сәнғәт әһелдәре ҡатнашыуы сараның юғары статусын, шул иҫәптән «Ағиҙел» йәмғиәтенең абруйын да билдәләне.
Шулай уҡ Таллиндың Ратуша майҙанында этнойәрминкә асылды, унда халыҡ кәсептәре изделиелары һәм милли ризыҡтар тәҡдим ителде. Башҡорт йәмғиәте традицион һый-ниғмәт: бишбармаҡ, өсбосмаҡ, сәк-сәк, бәрәмәс менән һыйланы. Бынан тыш, башҡорт мөйөшөн ҡурай моңо биҙәне.
— Ҡурай моңон ишетеп, милли башҡорт костюмдарында булыуыбыҙҙы күреп, күптәр беҙҙең менән аралашырға килде, — ти Флүзә Хәйруллина. – Мәҙәниәтебеҙ һәм йолаларыбыҙҙы һаҡлағаныбыҙ өсөн рәхмәт белдерҙеләр, беҙҙе байрамдың бер биҙәге тип атанылар.


text:
Активтар күләме буйынса Башҡортостандың Микрофинанслау үҙәге Рәсәйҙә – туғыҙынсы урында
2011 йылдағы эшмәкәрлек һөҙөмтәләре буйынса «Башҡортостан Республикаһының Микрофинанслау үҙәге» коммерцияға ҡарамаған ойошмаһы дөйөм Рәсәй микрофинанслау ойошмаларының дәүләт реестрына индерелде. Тейешле ҡарар Рәсәй Федераль финанс баҙарҙар хеҙмәте менән ҡабул ителде, тип хәбәр итте БР Эшҡыуарлыҡ һәм туризм буйынса дәүләт комитетының матбуғат хеҙмәте.
«БР Микрофинанслау үҙәге» коммерцияға ҡарамаған ойошмаһы бәләкәй һәм урта эшҡыуарлыҡ субъекттарына ярҙам итеү буйынса республика программаһын үтәүсе булып тора. Микрофинанслау үҙәге активтары күләме 178,75 млн һумды тәшкил итә. Был күрһәткес буйынса үҙәк Рәсәй Федерацияһы төбәктәренең микрофинанслау ойошмалары араһында туғыҙынса урында килә.
Бөгөнгө көндә Башҡортостан территорияһында Микрофинанслау үҙәгенең 9 офисы эшләй, улар эшҡыуарҙарға бушлай консультациялар үткәрә, йылына 11 процентлыҡ билдәләнгән ставка буйынса бер миллион һумға тиклем микрозаймдар алыуға заявкалар ҡабул итә һәм килешеүҙәр төҙөй.
Быйыл бындай төрҙәге дәүләт ярҙамын республиканың 200-ҙән ашыу эшҡыуары алған. Ни бары 2,5 йыл эсендә Микрофинанслау үҙәге менән эшҡыуарҙарға миллиард һумдың өстән бер өлөшөнән ашыу суммаға микрозаймдар бирелгән.


text:
Владимир Путин үҫемлек майы ҡулланған һөтсөләргә ҡарата ҡатыраҡ саралар күрергә тәҡдим итте
Рәсәй Хөкүмәте Рәйесе Владимир Путин һөт продукцияһы етештергәндә үҫемлек майы ҡулланған етештереүселәргә ҡарата тағы ла ҡатыраҡ саралар күреүҙе дөрөҫ һәм кәрәкле ғәмәл тип иҫәпләй. Был турала ул Өфөлә үткән Бөтә Рәсәй аграр форумы барышында белдерҙе.
Үҫемлек майы ҡулланыуға тағы ла ҡатыраҡ техрегламент билдәләнгән.
— Ҡарар ҡабул ителде, — тине Владимир Путин. — Әммә бөтәһе лә тейешенсә үтәлмәй. Йә санкцияларҙы арттырырға, йә контролде көсәйтергә кәрәк.
Рәсәй Хөкүмәте Рәйесе билдәләүенсә, был проблема Рәсәйҙә сыр етештереүгә ныҡ ҡамасаулай. Үҙе әйтеүенсә, Владимир Путин мәсьәләне был хәлдәргә ҡарата борсолоу белдергән айырым төбәк етәкселәре менән тикшергән.
Роспотребнадзорҙың Рәсәйгә кокос һәм пальма майы ҡушып эшләнгән 129 тонна самаһы украин сырын индереүҙе тыйыуын иҫәпкә алғанда, был проблеманың айырыуса көнүҙәк булыуы аңлашыла.


text:
Эттәр
Эт һымаҡтар (лат. Canidae) — һөтимәрҙәр класындағы йыртҡыстар отряды. Бөтә материктарҙа ла киң таралга, бүре, төлкө, янут эте кеүек йәнлектәрҙе берләштергән отряд. Кәүҙәләренең оҙонлоғо 40-тан алып 160 см-ға ҡәҙәр. Ҡойроғо ҡабарынҡы. Тештәре яҡшы үҫкән. Ослоҡтары бармаҡтарын йөрөтә ала торған, алғылары — 5, артҡылары 4 бармаҡлы. Йөн ҡапламы бик ҡуйы, оҙон. Тир биҙҙәре насар үҫкән. Арт юлы тирәһендә йыш ҡына еҫле биҙҙәр була, бүлендектәр йәнлектәргә хас еҫ — «эт эҫен» көсәйтәләр. Ғәҙәттә утраҡ тормош алып баралар. Кескенә туҡтау урыны яһайҙар. Йыл дауамында активтар, бары тик янут эт кенә ҡышҡы йоҡоға тала. Күбеһенсә яңғыҙ йөрөйҙәр. Ҡайһы берҙәре өйөрҙәре менән йәшәй. Тояҡлылар, куяндар, ваҡ кимереүселәр менән туйыналар. Бүре һымаҡтар — күп төрлө ауыруҙарны тараталар, мәҫәлән ҡотороу ауырыуы
Шулай уҡ ҡарағыҙ[үҙгәртергә | вики-тексты үҙгәртергә]
Әҙәбиәт[үҙгәртергә | вики-тексты үҙгәртергә]
- Собачьи // Брокгауз һәм Ефрондың энциклопедик һүҙлеге: 86 томда (82 т. һәм 4 өҫтәмә том) — СПб., 1890—1907. (урыҫ.)
Сығанаҡ[үҙгәртергә | вики-тексты үҙгәртергә]
- Татар энциклопедияһы (тат.)


text:
Фото:
«Х-МАХ» галереяһының яңы залы күргәҙмә менән асыла
Фото:
«Х-МАХ» Өфө галереяһында яңы зал сафҡа индерелә. Уның презентацияһы 17 февралгә билдәләнгән. Был көндө унда республикабыҙҙың билдәле графиктарының береһе – Башҡортостандың атҡаҙанған рәссамы Ринат Миңлебаевтың күргәҙмәһе асыла. Күргәҙмәне асыу тантанаһы алдынан Максим Холодилиндың “Әҙәм һәм һауа” перформансы көтөлә.
Әйтергә кәрәк, Ринат Миңлебаев республика графика сәнғәте сиктәрен ярайһы ныҡ киңәйтте. Быны һуңғы эштәре миҫалында ла асыҡ күрергә мөмкин. Мәҫәлән, автор менән реконстукцияланған милли кейемдең арт-объект булараҡ ҡулланылған «Этнографика» серияһы, бар эштәре лә ҙур открыткаларҙы хәтерләткән «Post cart» серияһы, йәки уйлап сығарылған Себер халҡы тураһындағы “Урман халҡы” инсталляцияһы. Һүҙ ыңғайы, уҙған йылда Ринат Миңлебаевтың һуңғы эше хәҙерге заман сәнғәте өлкәһендәге Рәсәй милли премияһы – Кандинский Премияһына дәғүә иткән.
Рәссамдың әлеге күргәҙмәһе ҡулдан эшләнгән ҡағыҙға төшөрөлгән бер метрлыҡ ҙурлыҡтағы 20 эштән торған яңы серия ул. Улар геоглифтарҙы хәтерләтә (геоглиф – ергә төшөрөлгән геометрик йәки фигуралы биҙәк).


text:
Сит ил фоторәссамдары Башҡортостандың Урал аръяғында булды
«Урал аръяғы-2012.Тәбиғәт.Кеше.Мәҙәниәт» халыҡ-ара акцияһы сиктәрендә Рәсәй һәм сит ил рәссамдары ҡатнашлығында фототур үтте, тип хәбәр иттеләр Республика халыҡ ижады үҙәгенән.
Турциянан рәссамдар Сыткы Фират, Ибраһим Демирель, Италия фоторәссамы Франческо Джорджио, «Татарстан» журналынан Солтан Исхаҡов, Ҡазан фоторәссамы Рифҡәт Яҡупов республиканы фотоаппарат объективы аша тәүге тапҡыр күрҙе.
Маршрут Ҡырмыҫҡалы районынан башланды, фотографтар Бөрйән, Хәйбулла, Әбйәлил райондарында, Сибай ҡалаһында булды.
Акция һөҙөмтәләре буйынса ҡатнашыусыларҙың күргәҙмәһе Анкара, Мәскәү, Өфө, Ҡазан ҡалаларында үтәсәк. Шулай уҡ иң яҡшы эштәр тупланған фотоальбом сығарыу планлаштырыла.


text:
Анкарала төрки телле мәғлүмәт агентлыҡтары етәкселәре кәңәшмәһе
Бөгөн Төркиәлә Төрки телле мәғлүмәт агентлыҡтары союзына (ТКА) ингән яңылыҡтар агентлыҡтары етәкселәре йыйыла. Осрашыу Анкарала Төркиәнең «Анадолу» мәғлүмәт агентлығы базаһында үтәсәк.
Төрки телле яңылыҡтар агентлыҡтары берекмәһенә шулай уҡ "АзерТАдж" (Азербайжан), «Казинформ» (Ҡаҙағстан), «Кабар» (Ҡырғыҙстан), "Башинформ" (Рәсәй, Башҡортостан), «Татар-информ» (Рәсәй, Татарстан), «Крымские Новости» (Ҡырым Автономиялы Республикаһы, Украина) инә.
Кәңәшмәнең маҡсаты — төрки телле мәғлүмәт агентлыҡтары араһында хеҙмәттәшлекте киңәйтеү һәм уларҙың эшмәкәрлеген яраштырыуҙы тәрәнәйтеү. Эш осрашыуы программаһында – киң мәғлүмәт саралары өлкәһендәге яңылыҡтар менән танышыу, ТКА интернет-бите буйынса фекер алышыу. Осрашыуҙа ҡатнашыусылар «Анадолу» мәғлүмәт агентлығының эше, уның компьютер үҙәге, фото- һәм видеояңылыҡтар бүлектәре һәм башҡа подразделениелар менән танышасаҡ. 28 майға тиклем һуҙыласаҡ саралар программаһы шулай уҡ музейға һәм Эскишехир ҡалаһына барыуҙы ла индерә. «Башинформ» агентлығынан осрашыуҙа генераль директор Юнир Аҙнабаев ҡатнаша.
Быйыл Төркиәнең төп һәм иң ҙур мәғлүмәт агентлығы булып торған, бөтә донъяла киң билдәле һәм популяр “Анадолу" агентлығына 90 йыл тулды.
"Анадолу Аджансы" мәғлүмәт агентлығы 1920 йылда Төркиә Республикаһына нигеҙ һалыусы Мостафа Кемаль Ататөрк инициативаһы менән ойошторола. «Анадолу» агентлығының генераль директоры Хилми Бенги хәбәр итеүенсә, хәҙерге ваҡытта уның бөтә Төркиә буйлап 14 төбәк бүлеге һәм 30 бюроһы бар. Илдән ситтә агентлыҡтың 20 сит ил корреспондент пункты булдырылған.


text:
Рөстәм Хәмитов: «Стратегик планлаштырыу мәсьәләләрен йәмәғәтселек ҡатнашлығында тикшерәсәкбеҙ»Фото: Андрей Старостин
Рөстәм Хәмитов: «Стратегик планлаштырыу мәсьәләләрен йәмәғәтселек ҡатнашлығында тикшерәсәкбеҙ»
Рөстәм Хәмитов: «Стратегик планлаштырыу мәсьәләләрен йәмәғәтселек ҡатнашлығында тикшерәсәкбеҙ»Фото: Андрей Старостин
ӨФӨ, 2014 йыл, 26 декабрь. /«Башинформ» мәғлүмәт агентлығы, Арина Рәхимҡолова/.
Башҡортостан Президенты Рөстәм Хәмитов үткәргән республика Хөкүмәте ултырышында бер нисә иҡтисади мәсьәлә ҡаралды. Сара барышында «Башҡортостан Республикаһында стратегик планлаштырыу тураһында» закон проекты тикшерелде, кадастр баһаһы һөҙөмтәләре һәм участкаларҙы льготалы хосусилаштырыу мөмкинлектәре, шулай уҡ халыҡҡа дәүләт һәм муниципаль хеҙмәттәрҙе электрон төрҙә күрһәтеү хаҡында һүҙ алып барылды.
Башҡортостан Президенты республиканың 2020 йылға тиклемге социаль-иҡтисади үҫеш стратегияһы биш йыл элек үк раҫланған тип билдәләне. Ошо ваҡыт эсендә иҡтисади хәл үҙгәрҙе, был иһә Стратегияға төҙәтмәләр индереүҙе талап итте.
Ултырышта билдәләнгәнсә, төп стратегик документ әҙерләнеп, киң йәмәғәтселек, республиканың Дәүләт Йыйылышы депутаттары, ғалимдар, эшҡыуарлыҡ вәкилдәре тарафынан ҡабул ителергә тейеш. Эштең норматив базаһы республиканың иҡтисади үҫеш министры Александр Васильев тәҡдим иткән Башҡортостан Хөкүмәтенең яңы закон проектына нигеҙләнеүе мотлаҡ.
«Башҡортостан Республикаһында стратегик планлаштырыу тураһында» закон проектының асылы төбәкте социаль-иҡтисади үҫтереү буйынса мөһим документтарҙы коллегиаль тикшереүгә ҡайтып ҡала. Александр Васильев аңлатыуынса, эшҡыуарлыҡты, халыҡты һәм власты йәлеп итеп стратегик планлаштырыу документтары проекттарын йәмәғәтселек ҡатнашлығында тикшереү нормаһы индерелә. Башҡортостан Президенты мәсьәләне хәл итеү юлын хупланы.
Кадастр баһаһы һөҙөмтәләре һәм ер участкаларын хосусилаштырыу барышы хаҡында һүҙ алып барғанда Рөстәм Хәмитов республика байтаҡ ҡына ер ресурстарына эйә тип белдерҙе. Быйыл Башҡортостан Хөкүмәтенең эш кәңәшмәләрендә уларҙы һөҙөмтәле файҙаланыу мәсьәләләре лә ҡаралды. Был бюджеттты тулыландырыуға, бюджет саралары дефициты шарттарында өҫтәмә түләү сығанаҡтарын эҙләүгә бәйле.
Сығыштың тулы стенограммаһы менән республика Президентының рәсми сайтында бирелгән.


text:
Көйөргәҙе районында автобус юлдан сығып түңкәрлегән
Көйөргәҙе районында автобус юлдан сығып түңкәрлегән.
Транспортта водитель менән бергә 12 кеше була. 2 пассажир дауаханаға эләккән, тағы ла 3-һенә табип ярҙамы күрһәтелгән. Авария бөгөн төнгө икеләр тирәһендә Ермолаево ауылы янында, Өфө-Ырымбур трассаһында теркәлә. Юл хәрәкәте хәүефһеҙлеге дәүләт инспекцияһынан хәбәр итеүҙәренсә, Хайгер автобусы Ырымбурға вахта менән эшләүселәрҙе алып китеп барған, билдәһеҙ сәбәптәр арҡаһында ул юлдың уң яғына төшөп китеп түңкәрелә. Авария эҙемтәләрен бөтөрөү һәм кешеләрҙе салондан сығарыу өсөн ҡотҡарыусылар йәлеп ителә, әле фажиғә сәбәптәре асыҡлана.Башҡортостанда автобустарға бәйле авариялар йыш теркәлә. Былтыр 20 августа Һамар өлкәһендә Тольятти – Өфө автобусы водителе йоҡлап китеү сәбәпле 22 кеше зыян күргәйне. Үткән йыл 20 июль Анапа – Магнитогорск йүнәлеше буйынса хәрәкәт итеүсе транспорт билдәһеҙ сәбәптәр арҡаһында юлдан төшөп китеп ауа. Бәхеткә ауыр йәрәхәт алыусылар булманы.


text:
Рафаэль Хәкимов Өфөнөң татар йәмәғәтселеге менән осрашты
Татарстан Республикаһы Фәндәр академияһының Тарих институты директоры, сәйәсәт фәндәре докторы Рафаэль Хәкимов көн элгәре Өфөләге «Ихлас» мәсетендә Башҡортостандың татар йәмәғәтселеге вәкилдәре менән осрашты. Рафаэль Хакимов мәсеттә йыйылғандарҙы үҙенең «Татар рухы» китабы менән таныштырҙы һәм халыҡ тарихын объектив өйрәнергә кәрәклеге хаҡында белдерҙе.
Уның әйтеүенсә, хәҙерге заманда татар йәштәренең күбеһе туған телен белмәй. Милли үҙаңды көсәйтеү өсөн үҙ халҡының тарихын хатаһыҙ факттарға таянып өйрәнергә һәм күренекле урындарҙы тергеҙергә кәрәк. Мәҫәлән, Татарстанда Болғар ҡалаһын тергеҙеүгә ҙур средстволар һалына, уның нигеҙендә тарихи музей-ҡурсаулыҡ төҙөлә.
Рафаэль Хәкимов татарҙарҙың Рәсәй тарихындағы ролен дә билдәләне.
— Татарҙар рустар менән бергәләп халыҡ ополчениеһы ойоштороп, интервенция ваҡытында поляктарҙы илдән ҡыуҙы, — тип һыҙыҡ өҫтөнә алды политолог. – Халҡыбыҙ бөтөн һуғыштарҙа ла Ватан һағында торҙо. Рухи көсөбөҙ Муса Йәлилгә лә әсирлектә бирешмәҫкә ярҙам итте.
Рафаэль Хәкимовтың әйтеүенсә, сәйәси маҡсаттарҙа татар халҡын һәр ваҡыт мишәрҙәр, Себер татарҙары, керәшендәр һәм башҡалар кеүек ваҡ этник төркөмдәргә бүлгеләргә тырыштылар, шуға күрә милләттең үҙ-үҙен «татар» тип таныуын нығытырға кәрәк.


text:
Фото:
Рөстәм Хәмитов Вьетнам Социалистик Республикаһы делегацияһы менән эш осрашыуы үткәрҙе
Фото:
23 мартта Башҡортостан Президенты Рөстәм Хәмитов Вьетнам Социалистик Республикаһының Рәсәй Федерацияһындағы Ғәҙәттән тыш һәм Тулы хоҡуҡлы илсеһе Фам Суан Шон етәкселегендәге Вьетнам делегацияһы менән осрашты.
Республика башлығының матбуғат хеҙмәтенән хәбәр итеүҙәренсә, осрашыуҙа Вьетнам менән Башҡортостан араһында тауарҙар әйләнешен үҫтереү, мәҙәни бәйләнештәрҙе нығытыу мәсьәләләре тикшерелде.
Һөйләшеү барышында Рөстәм Хәмитов хеҙмәттәшлек итеүҙең перспективалы йүнәлештәрен билдәләне. Атап әйткәндә, машиналар эшләү, нефть-газ сығарыу һәм тау сеймалын табыу сәнәғәте, энергетика, эшҡыуарлыҡ һәм фән өлкәләрендә.
— Вьетнам менән беҙҙең мөнәсәбәттәргә килгәндә, әлбиттә, улар тейешле кимәлдә үҫтерелмәгәндер. Былтыр тауарҙар әйләнеше күләме 1 миллион АҠШ долларына ла етмәне, 2010 йылда был һан яҡынса 20 миллион доллар тәшкил иткәйне. Шулай ҙа һеҙҙең ил предприятиелары менән әүҙем эшләйбеҙ. Республикала Вьетнам компаниялары ҡатнашлығында иҡтисадтың төрлө тармаҡтарында эшләгән 60-тан ашыу предприятие булдырылған. Ғилми тикшеренеү институттары араһында ла бәйләнештәр бар. Башҡортостан вуздарында Вьетнамдан 70-тән ашыу студент һәм аспирант белем ала. Шуға күрә ҙур эш башлау өсөн нигеҙ бар, — тине Рөстәм Хәмитов.
Ул дипломатҡа хеҙмәттәшлек итеү өсөн бер нисә йүнәлеш тәҡдим итте.
— Тәү сиратта, беҙҙең машиналар эшләү комплексы продукттарын ҡарарға тәҡдим итер инем. Был Күмертаү ҡалаһында эшләнгән вертолеттар ҙа. Уларға һорау һиҙелерлек артты, улар ҡатмарлы шарттарҙа үҙҙәренең яҡшы эшләүен күрһәтте. Һеҙҙең белгестәрҙә был техника ҡыҙыҡһыныу уята алыр, тип уйлайым. Шулай уҡ беҙҙең предприятиелар Вьетнамға бәләкәй гидроэнергетика һәм электр станцияларын поставкалай алыр ине. Һеҙҙең ГЭС-тарҙа уларҙы яңыртыу, шулай уҡ хеҙмәтләндереү йәһәтенән эшләй алырлыҡ предприятиеларыбыҙ ҙа бар, — тип һыҙыҡ өҫтөнә алды Президент.
Рөстәм Хәмитов һүҙҙәренсә, «әлеге ваҡытта республиканың Фәндәр академияһы, Өфө дәүләт нефть техник университеты «Вьетсовпетро» компанияһы менән берлектә «Башҡортостан-Вьетнам» халыҡ-ара ғилми тикшеренеү һәм белем биреү үҙәген булдырыу мәсьәләһен тикшерә». Был проектты үҫтереүҙә ярҙам итеү үтенесе менән ул илсегә мөрәжәғәт итте.
— Беҙ диалог алып барыу өсөн асыҡ, бәйләнештәрҙе үҫтерергә теләр инек. Беҙҙең бизнестың Вьетнам эшҡыуарҙары һәм сәнәғәт предприятиелары менән хеҙмәттәшлек итеүен теләйбеҙ. Граждандарыбыҙ Вьетнамға яҡшы мөнәсәбәттә. Беҙҙең ил Вьетнамға һәр саҡ ярҙам иткән – элек тә, һәм әле лә беҙ бергә эшләйбеҙ. Шуға күрә элекке тарихи бәйләнештәр менән файҙаланып, эшлекле мөнәсәбәттәрҙе үҫтереү зарур, тип уйлайым. Шуға күрә беҙ әүҙем, дуҫтарса эш итеүгә әҙер, — тип белдерҙе Башҡортостан Президенты.
Рөстәм Хәмитовҡа мөрәжәғәт итеп, Фам Суан Шон Башҡортостанға килеүенә һәм бында Рәсәй Федерацияһы субъекттарының абруйлы етәкселәренең береһе менән осрашыуына бик шат булыуын билдәләне.
— Хеҙмәттәшлек итеү өсөн ҙур мөмкинлектәр булыуын күрәбеҙ. Вьетнам менән Рәсәй Федерацияһы араһындағы мөнәсәбәттәр һуңғы йылдарҙа барлыҡ йүнәлештәр буйынса ла бик һөҙөмтәле үҫтерелә. Был сәйәси, иҡтисади йәһәттән, оборона һәм хәүефһеҙлек өлкәһендә, халыҡ-ара мәсьәләләр буйынса ла хеҙмәттәшлек итеүгә ҡағыла, — тип белдерҙе Вьетнам дипломаты.


text:
Балтас районында ауыр холоҡло үҫмерҙәр һәм етем балалар өсөн лагерь ойоштороласаҡ
5 августа Балтас районында «Батыр» профилле спорт лагеры эшләй башлаясаҡ. Ул милли спорт төрҙәре буйынса махсуслашҡан. Лагерҙа 10-16 йәштәрҙәге 60-ҡа яҡын бала ял итәсәк. Нигеҙҙә, был ауыр холоҡло үҫмерҙәр, ауыр тормош хәлендә ҡалған һәм ата-әсә ҡарауынан мәхрүм ҡалған балалар.
Смена программаһында спорт ветерандары, полиция хеҙмәткәрҙәре, хәрби комиссариат вәкилдәре менән осрашыуҙар, күнекмәләр, тәбиғәткә сығыу, төрлө ярыштар һәм конкурстар ҡаралған.
Проект авторы, Балтас районының йәштәр эштәре буйынса комитеты рәйесе Илнур Сираев һүҙҙәренсә, профилле лагерь ойоштороу идеяһы юҡҡа ғына барлыҡҡа килмәгән.
— Район үҫеп килеүсе быуынды физик яҡтан тәрбиәләүгә ҙур иғтибар бүлә. Был йүнәлештә әүҙем эшмәкәрлек алып барабыҙ. Бөгөнгө көндә беҙҙә ете меңдән ашыу кеше физик культура, спорт һәм туризм менән шөғөлләнә. Үткән йылда 120 спорт сараһы үткәрелде, уларҙа туғыҙ мең кеше ҡатнашты, — тип хәбәр итте Илнур Сираев.
Лагерь үҙ эшен 18 августа ҙур спорт ярыштары менән тамамлаясаҡ. Бәйге йомғаҡтары буйынса барлыҡ еңеүселәр грамоталар һәм бүләктәр менән тәбрикләнәсәк.


text:
Ләйлә Исмәғилева һәм Ғәзим Ильясов – Башҡортостандың халыҡ артистары
Башҡортостан Президенты Рөстәм Хәмитов Указдары менән бер нисә мәҙәниәт хеҙмәткәренә республиканың почетлы исемдәре бирелде. Башҡортостан Республикаһының халыҡ артисы исеме Күгәрсен районы Тәүәкән ауыл мәҙәниәт йорто хеҙмәткәре Ғәзим Ильясовҡа һәм композитор, профессор, З.Исмәғилев исемендәге Өфө дәүләт сәнғәт академияһының композиция кафедраһы мөдире Ләйлә Исмәғилеваға бирелде.
Башҡортостан Республикаһының атҡаҙанған артисы исеменә түбәндәгеләр лайыҡ булды: Х.Әхмәтов исемендәге Башҡорт дәүләт филармонияһы солисы Лилиә Биктимерова, М.Кәрим исемендәге Милли йәштәр театры актрисаһы Гөлшат Ғайсина, Нефтекама дәүләт филармонияһы аккомпаниатор-концертмейстеры Марс Ишморатов, Мари Иле Республикаһының «М.Шкетан исемендәге Мари милли драма театры» дәүләт автономиялы мәҙәниәт учреждениеһы филиалы – Мари йәш тамашасы театрының «Станислав» студияһы етәксеһе Станислав Шакиров.
«Башҡортостан Республикаһының атҡаҙанған сәнғәт эшмәкәре» исеменә М.Ғафури исемендәге Башҡорт дәүләт академия драма театрының ҡуйыусы режиссеры Айрат Әбүшахманов, З.Исмәғилев исемендәге Өфө дәүләт сәнғәт академияһының кафедра мөдире, профессор Рөстәм Шәйхетдинов лайыҡ булды.
М.Аҡмулла исемендәге Башҡорт дәүләт педагогия университетының художество-графика факультеты деканы Тәлғәт Мөсәлимовҡа Башҡортостандың атҡаҙанған рәссамы исеме бирелде.
«Башҡортостан Республикаһының атҡаҙанған мәҙәниәт хеҙмәткәре» исеменә түбәндәгеләр лайыҡ булды: Өфө сәнғәт училищеһы уҡытыусыһы Анатолий Богомолов, Стәрлетамаҡ дәүләт рус драма театры директоры Виктория Замесина, Силәбе өлкәһе Златоуст ҡалаһының «Һандуғас» халыҡ ансамбле етәксеһе Фәнит Ҡарасурин, Өфөләге «Нефтсе» мәҙәниәт һарайының өлкән администраторы Татьяна Сафронова, Әбйәлил районы мәҙәниәт йорто режиссеры Радмир Солтанбаев, Ишембай ҡалаһы Мәҙәниәт һарайының «Рябинушка» халыҡ вокаль ансамбле етәксеһе Татьяна Яровая.


text:
Башҡортостандың фольклор ансамбле «Алтын Майҙан» халыҡ-ара конкурсы лауреаты булдыФото: Октябрьский ҡалаһы хакимиәте
Башҡортостандың фольклор ансамбле «Алтын Майҙан» халыҡ-ара конкурсы лауреаты булды
Башҡортостандың фольклор ансамбле «Алтын Майҙан» халыҡ-ара конкурсы лауреаты булдыФото: Октябрьский ҡалаһы хакимиәте
ӨФӨ, 2015 йыл, 11 сентябрь. /«Башинформ» мәғлүмәт агентлығы, Әлим Фәйезов/.
Ҡырым Республикаһында уҙғарылған «Алтын Майҙан» халыҡ-ара конкурсында һәм «Golden Way» этнофестивалендә Башҡортостандың «Аяҙ» халыҡ фольклор ансамбле «Вокаль ансамбль» һәм «Милли кейем» номинацияларында I дәрәжә лауреат исемен яуланы.
Сара «Алтын Майҙан» интернациональ фестиваль проекты сиктәрендә үткәрелә. Фестивалдең үҙенсәлеге шунда — һаулыҡ мөмкинлектәре сикләнгән һәм сәләмәт балаларҙы берҙәм ижади проекттарҙа берләштереү.
Конкурста төрлө илдәрҙән, шул иҫәптән Рәсәйҙән 36 коллектив ҡатнашты. Быйыл конкурсанттарҙы Ҡырымдың Межводное ҡасабаһы ҡабул итте.
«Аяҙ» коллективы ағзаларының шәхси еңеүҙәре лә бар. Ансамблдең солисткаһы Ләйсән Хәсәншина «Халыҡ йырын яңғыҙ башҡарыу» һәм «Эстрада йыры» номинацияларында I дәрәжә лауреат булды. «Халыҡ йырын яңғыҙ башҡарыу» номинацияһында Айҙар Хөснөтдинов һәм «Хореография» номинацияһында Айгөл Миңнуллина II дәрәжә лауреат исемдәре менән билдәләнде. Лиана Кәримова «Халыҡ йырын яңғыҙ башҡарыу» номинацияһында өсөнсө урын алды, тип хәбәр иттеләр муниципалитет хакимиәтендә.


text:
Фото:
Республика Президенты йәштәрҙе үҙгәртеп ҡороуҙарға саҡырҙы
Фото:
Башҡортостан Президенты Рөстәм Хәмитов Республика көнөндә Өфөлә Ленин майҙанындағы «Йәштәр хороводы» байрамында ла булды, бында ул йәш быуын вәкилдәренә төбәгебеҙҙе алға ебәрергә һәм уны яҡшы яҡҡа үҙгәртергә саҡырып мөрәжәғәт итте.
— Белеүемсә, бында бөгөн башлыса йәштәр йыйылған, һәм мин уларға мөрәжәғәт итәм, — тине Президент. – Һеҙ – беҙҙең киләсәгебеҙ һәм өмөтөбөҙ. Беҙ һеҙҙең йәшлеккә, дәртегеҙгә, көсөгөҙгә һәм перспективағыҙға ышанабыҙ. Республиканы алға ебәреү тап һеҙҙең иңегеҙгә төшәсәк. Һәм быны барығыҙ ҙа берләшеп, үҙ-ара кәңәшләшеп, үҙ ҡулдарығыҙ менән генә эшләргә мөмкин. Хәҙерге йәштәребеҙ бойондороҡһоҙ, ижади, инициативалы булырға тейеш. Шул саҡта ғына Башҡортостан сәскә атасаҡ. Барығыҙҙы ла Республика көнө менән ҡотлайым, изге эштәр, уңыштар һәм төбәгебеҙҙең сәскә атыуын теләйем!
Рөстәм Хәмитовтың телмәрен Өфө йәштәре дәррәү «ура» ҡысҡырып ҡабул итте, ә инде уның сәхнәгә сығыуын алҡышлап ҡаршы алдылар. Быға ғәжәпләнерлек тә түгел – был төбәк башлығының эш ваҡытынан тыш (22 сәғәт тирәһе ине) урам сәхнәһенә сығып, йәштәргә ябай ғына мөрәжәғәт итеүе Башҡортостан тарихында тәүге осраҡ.
Рөстәм Хәмитовтың сығышынан һуң «Карауан-һарай» төркөмө башҡарыуында Виктор Цойҙың «Перемен!» йыры һәм ошо көй аҫтында төнгө Өфөнө ярып байрам фейерверкының тәүге уттары күккә күтәрелеүе майҙанға йыйылған йәштәргә тағы ла дәрт һәм энергия өҫтәне.


text:
Торатауҙа Ҡыш бабайҙың ҡунаҡ тирмәһе ҡорола
ӨФӨ, 2015 йыл, 3 декабрь. /«Башинформ» мәғлүмәт агентлығы, Ольга Мортазина/.
Башҡортостанда Ҡыш бабайҙың ҡунаҡ тирмәһе ҡорола. Ул Ишембай районы Урман-Бишҡаҙаҡ ауылында урынлашҡан. Тирә-йүндә майҙансыҡтар эшләйҙәр, Яңы йыл каникулдары ваҡытында Ҡыш бабай һәм уның ярҙамсылары ҡунаҡтарҙың күңелен асасаҡ.
Башҡортостандың Эшҡыуарлыҡ һәм туризм буйынса дәүләт комитетында хәбәр итеүҙәренсә, республика туроператорҙары ял итеү өсөн төрлө туристик маршруттар әҙерләгән. Унда Ҡыш бабайҙың тирмәһенә барыу ҙа ҡаралған.
«Мәҫәлән, Урал буйлап ҡаргиҙәрҙә сәйәхәтте, Башҡортостандың иң матур урындары буйлап атта, санала йөрөүҙе, изге урындарға, храмдарға, мәсеттәргә, мәмерйәләргә һәм тауҙарға барыуҙы үҙ эсенә алған маршруттар бар. Ял көндәрендә лә маршруттар буласаҡ», — тип һөйләнеләр ведомствоның матбуғат хеҙмәтендә.


text:
Хакимиәт башлыҡтары семинары – төрлө кимәлдәге етәкселәрҙең йәнле диалогы
— Бындай семинарҙар урындағы үҙидараның нығыныуы, дөйөм мәсьәләләрҙе берлектә хәл итеү, власть органдарының үҙ-ара хеҙмәттәшлеге өсөн файҙалы, — тине Башҡортостан ҡала һәм райондары хакимиәте башлыҡтары семинарында урындағы үҙидара мәсьәләләре буйынса Федерация Советы Комитеты рәйесе Степан Киричук.
“Башинформ” агентлығы Өфөлә был семинарҙың бер аҙна дауамында барасағы хаҡында хәбәр иткәйне инде. Бөгөн форумдың икенсе көнө, һәм ул бөгөн иҡтисад мәсьәләләренә арналасаҡ.
— Шәп килеп сыҡты. Республика Хөкүмәтенең ҡатнашлығы ла файҙаға ғына. Мөмкинлек сыҡҡан һәр ерҙә һеҙҙең тәжрибә хаҡында һөйләмәксемен, — тип өҫтәне Степан Киричук. – Һөҙөмтәгә яңғыҙ өлгәшеп булмай. Был дөйөм хеҙмәттәшлектә федераль властың да әүҙем ҡатнашыуын теләр инем мин.
Ысынлап та, төрлө кимәлдәге етәкселәрҙең йәнле диалогы — әле барған форум маҡсаттарының береһе. Һәм төбәк проблемаларын хәл итеүҙә федераль хакимиәтттең әүҙемерәк ҡатнашыуы көнүҙәк мәсьәләгә әйләнгән. Был турала БР Хөкүмәте Премьер-министры Раил Сарбаев әйтеп үтте.
Илебеҙ төбәктәре кимәлендә хәл ителмәгән һорауҙар бихисап. Мәҫәлән, шуларҙың береһе – мәғариф системаһы эшмәкәрлегенең айырым аспектына ҡағылышлы өҫтән килгән федераль нормативтар.
— Бер класта уҡыусылар иҫәбе ауыл мәктәбендә — 15, ҡала мәктәбендә 25-кә тулырға тейеш. Әгәр уҡыусылар һаны аҙ икән, мәктәпте ябырға кәрәк. Ә мәктәп ябылғас, урындағы халыҡ өсөн хакимиәт башлығы насар эшләгән кеүек, тимәк, башлыҡты эшенән алыу мөһим. Ләкин уға бит норматив билдәләнгән – ярашлылыҡты тәьмин итергә кәрәк, — ти Раил Сарбаев.
Ә мәктәптәрҙе ябырға ярамай, был республика етәкселегенең ҡәтғи фекере. Әгәр бөгөн мәктәп ябыла икән, иртәгә ауыл булмаясаҡ.
Һәм тағы ла шәхси хужалыҡтарҙы теркәү мәсьәләһе. Әлеге ваҡытта уға һалым билдәләү мөмкинлеге хәл ителә. Раил Сарбаев фекеренсә, быға юл ҡуйырға ярамай.
- Ауыл хужалығын бөтөнләй юҡ итәсәкбеҙ, — тип иҫәпләй Премьер-министр. – Беҙҙең республикала 510 хужалыҡ бар. Уларға һалым билдәләүҙән ҙур килем килмәйәсәк. Ә халыҡ ҡурҡа. Ихатаһында ысынында нисә баш мал тотоуын аныҡ күрһәтмәй, иртәгә малды иҫәпкә алырҙар ҙа, хужалыҡҡа күтәрә алмаҫлыҡ һалым һалырҙар, тип хәүефләнәләр.
Степан Киричук үрҙә күрһәтелгән фекер менән килешеп, был мәсьәләләрҙе федераль чиновниктарға еткерергә вәғәҙә бирҙе.


text:
Ҡылғойроҡ
Ҡылғойроҡ (урыҫ. шилохвост). Беҙғойроҡ.
Йөкмәткеһе
Ҡылыҡһырлама[үҙгәртергә | вики-тексты үҙгәртергә]
Йорт өйрәге ҙурлығында. Яңғыҙ, парлашып, күмәкләшеп йөрөйҙәр. Нәҙек оҙон муйынлы, төҙөк кәүҙәле өйрәк. Осло ҡауырһындар менән бөткән оҙон һәм нескә ҡойроғо күҙгә ташлана. Башы, тамағы, муйынының һырт яғы ҡара-көрән. Муйыны һәм түше аҡ. Арҡаһы, ҡабырғалары арҡыры аҡ һыҙыҡлы һоро төҫтә. Ҡанаттары ҡара таплы һоро, ҡойроғо ҡара, ике яғынан аҡ-һыҙыҡ үтә. Суҡышы күкһел һоро. Инә ҡош һәм көҙгө ата өйрәк аҡ сыбарлы һорғолт көрән. Башҡа өйрәктәр менән бутау мөмкин түгел.
Тауышы[үҙгәртергә | вики-тексты үҙгәртергә]
Ата өйрәк һыҙғыра, ә инәһе быжҡылдай.
Йәшәү рәүеше[үҙгәртергә | вики-тексты үҙгәртергә]
Ярҙары ҡуйы үлән, ҡамыш менән ҡапланған йылға һәм күлдәрҙә йәшәй, һыу үҫемлектәре һәм. бөжәктәре, үлән орлоҡтары менән туҡлана. Күсмә ҡош. Киң генә таралған. Ояһы ерҙә, үлән араһында. 6—9 бөртөк аҡ йомортҡаһы була. Ите әсән аулайҙар.
Әҙәбиәт[үҙгәртергә | вики-тексты үҙгәртергә]
- Э. Ф. Ишбирҙин. Башҡортостан ҡоштары китабы. — Өфө, 1986. — ИБ № 3478 28.693.35 И 90
- Дементьев, Г. П.; Гладков, Н. А. Птицы Советского Союза — Советская наука, 1953. — Т. 4. — С. 366—382. — 635 с.


text:
Зюганов Өфөлә Ленинға һәйкәл ҡуйыуда ҡатнашты
Башҡортостанға Геннадий Зюганов килде. Коммунистар фирҡәһе лидеры Геннадий Зюганов Башҡортостанға сәфәре барышында республиканы шул тиклем ихтирамлауын белдерҙе. "Башҡорт халҡы эшләй белде һәм эшләй. Рәсәй ерен яҡлап яуға сапты", тине Геннадий Зюганов.
Президент Рөстәм Хәмитов менән осрашыуында ул, Башҡортостан илдең иң үҫешкән төбәктәре исемлегендә, ә милли-мәҙәни мөнәсәбәттәр - башҡалар өсөн үрнәк, тине.
Зюганов әфәнде Өфөлә Ленинға һәйкәлде ҡайтанан урынына ҡуйыуға арналған сарала ла ҡатнашты. Башҡортостандың төп һәйкәле - Салауат Юлаев һәйкәленә лә барҙы.
Президент Рөстәм Хәмитов менән осрашыуында ул, Башҡортостан илдең иң үҫешкән төбәктәре исемлегендә, ә милли-мәҙәни мөнәсәбәттәр - башҡалар өсөн үрнәк, тине.
Зюганов әфәнде Өфөлә Ленинға һәйкәлде ҡайтанан урынына ҡуйыуға арналған сарала ла ҡатнашты. Башҡортостандың төп һәйкәле - Салауат Юлаев һәйкәленә лә барҙы.


text:
якшәмбе, 22 гыйнвар 2017, Казан вакыты 02:50
Башҡортостан илдең хәрби училищеларының береһендә белем алыусы тағы ла бер егетен юғалтты. Ҡазанда танк училищеһының һуңғы курсында уҡыусы Вадим Баҡыевтың ғүмере өҙөлә. Вадим бергә уҡыған курсантары менән сираттағы хәрби күнекмәләргә сыға. Шул ваҡыт танк эсендә янғын сығыуын белгерткән авария сигналы эшләй башлай. Вадим иптәштеренең барыһын да ҡотҡара, әммә үҙен үлемдән аралап ҡала алмай. Иҫен юғалтҡан егет бер нисә минуттан һуң госпиталдә йән бирә. Башҡорт егете Вадим Баҡыев тыуған яғы Әбйәлил районы Амангилде ауылында ерләнде, тип хәбәр итте беҙгә Әбйәлил районы Амангилде ауылы башлығы Мәжит Фәизов. Яңыраҡ Учалыла Новосибирскийҙағы хәрби училищела белем алыусы егет тә цинк табутта ҡайтҡайны.


text:
Республика бәләкәй бизнесты үҫтереүҙәге юғары ҡаҙаныштары өсөн награда алды
Мәскәүҙә 2011 йыл һөҙөмтәләре буйынса «Бизнес-Уңыш» конкурсында еңеүселәрҙе тәбрикләү тантанаһы үтте. Башҡортостан Республикаһы «Төбәктең бәләкәй бизнесын үҫтереүҙәге юғары ҡаҙаныштар өсөн» номинацияһында диплом менән бүләкләнде. Награданы РФ Иҡтисади үҫеш министрлығының Бәләкәй һәм урта эшҡыуарлыҡты үҫтереү департаменты директоры Наталья Ларионова һәм «Рәсәй терәге» дөйөм Рәсәй йәмәғәт ойошмаһы президенты, Бәләкәй һәм урта эшҡыуарлыҡты үҫтереү буйынса Хөкүмәт комиссияһы рәйесе урынбаҫары Сергей Борисов тапшырҙы.
Башҡортостан менән бер рәттән иң яҡшылар иҫәбенә Ульяновск өлкәһе һәм Краснодар крайы инде, тип хәбәр итә төбәктең Эшҡыуарлыҡ һәм туризм буйынса дәүләт комитетының матбуғат хеҙмәте.
Иҫегеҙгә төшөрәбеҙ, был уңышҡа өлгәшеүгә Өфөлә 2011 йылдың 28 июнендә үткәрелгән «Бизнес-Уңыш 2011» конференцияһы булышлыҡ итте. Уның сиктәрендә түңәрәк өҫтәлдәр, семинарҙар, оҫталыҡ дәрестәре һәм башҡа төрлө саралар ойошторолғайны.
Башҡортостан исеменән форумда БР Хөкүмәтенең Премьер-министр урынбаҫары Салауат Сәғитов, төбәктең Эшҡыуарлыҡ һәм туризм буйынса дәүләт комитеты рәйесе Руслан Кинйәкәев, Октябрьский ҡалаһы ҡала округы хакимиәте башлығы Сергей Молчанов, Нуриман районы муниципаль районы хакимиәте башлығы Азамат Носратуллин, шулай уҡ эшҡыуарлыҡтың йәмәғәт ойошмалыры вәкилдәре сығыш яһаны.
Мәскәүҙә үткәрелгән форум сиктәрендә күп төрлө оҫталыҡ дәрестәре, осрашыуҙар үткәрелде. Шулай уҡ сарала уникаль тикшеренеү – бәләкәй бизнесҡа ярҙам итеү йәһәтенән муниципалитеттар эшмәкәрлегенә баһа биреү ойошторолдо. Тәҡдим ителгән мәғлүмәттәрҙе ентекле тикшергәндән һуң, бәләкәй бизнес менән эшләү буйынса ете иң яҡшы муниципалитет билдәләнде. Был рейтингыға Башҡортостандың ике муниципаль берәмеге – Октябрьский ҡалаһы һәм Нуриман районы инде.
Эшҡыуарҙар өсөн билдәле һәм абруйлы бизнес-тренерҙар менән ҡыҙыҡлы осрашыуҙар ойошторолдо. 6 февралдә форумда ҡатнашыусылар өсөн гала-концерт үткәрелде, уның барышында үткән йыл һөҙөмтәләре буйынса «Бизнес-Уңыш» конкурсында еңеүселәргә наградалар тапшырылды.


text:
Мәҙәниәт хеҙмәткәрҙәре һыу баҫыуҙан зыян күреүселәргә ярҙам күрһәтә
БР Мәҙәниәт министрлығы хеҙмәткәрҙәре һәм уның ведомствоһындағы ойошмалар Амур буйында, шулай уҡ Башкортостандың Әбйәлил һәм Белорет райондарында һыу баҫыуҙан зыян күреүселәргә ярҙам итә.
Концерт залдарында һәм театрҙарҙа хәйриә спектаклдәре һәм концерттары ойошторола.
Мәҫәлән, Х. Әхмәтов исемендәге Башҡорт дәүләт филармонияһы Орган залының яңы концерттар миҙгелен Эльвира Хәйретдинованың хәйриә концерты менән асты.
30 октябрҙә филармонияның Ҙур залында үтәсәк Башҡортостандың атҡаҙанған артисы Миңзифа Исҡужинаның концертынан килгән аҡсалар ҙа стихиянан зыян күреүселәргә ярҙам фондына йүнәлтеләсәк.
Сибай дәүләт филармонияһынан коллегалары ла ситтә ҡалманы. Тиҙҙән Көньяҡ Урал райондарында уҙасаҡ гастролдәрҙән төшкән аҡсаларҙы хәйриә маҡсатына йүнәлтергә планлаштырыла
Нефтекама дәүләт филармонияһы ла Бөрйән районы буйлап аҙналыҡ гастролдәрҙән килгән бөтә аҡсаны зыян күреүселәргә күсерәсәк.
10 октябрҙә М.Ғафури исемендәге Башҡорт академия драма театры хәйриә концерты планлаштыра, унда тамашасылар яратҡан актерҙар ҡатнашасаҡ.
Өфө «Нур» дәүләт татар театры 17 октябрҙә акцияға ҡушыла һәм халыҡты «Кейәү» спектакленә саҡыра.
А.Мөбәрәков исемендәге Сибай дәүләт башҡорт драма театры хәйриә спектаклен 21 октябрҙә күрһәтәсәк, ә Туймазы дәүләт татар драма театры средстволарҙы зыян күреүселәргә күсереү өсөн театрлаштырылған тамашаны 8 ноябрҙә әҙерләй.
М.Кәрим исемендәге Милли йәштәр театры хәйриә спектаклен 14 ноябрҙә үткәрәсәк — «Ҡара ҡанатлы аҡ фәрештә» спектаклен күрһәтәсәк.
Ф.Ғәскәров исемендәге дәүләт академия халыҡ бейеүҙәре ансамбле хәйриә концертын үҙ концерт залында 5 декабрҙә үткәрә, тип хәбәр иттеләр БР Мәҙәниәт министрлығы матбуғат хеҙмәтендә.


text:
Медицина ярҙамы сифатына идара итеү эше
Башҡортостанда медицина ярҙамы сифатына идара итеү буйынса эш яҡшы кимәлдә ойошторолған. Был турала "Һаулыҡ һаҡлау һәм социаль үҫеш өлкәһендәге контроль-күҙәтеү эшмәкәрлеген камиллаштырыу" төбәк-ара конгресында Һаулыҡ һаҡлау һәм социаль үҫеш өлкәһендә күҙәтеү буйынса федераль хеҙмәт етәксеһе урынбаҫары Ирина Серегина хәбәр итте.
"Республикала медицина ярҙамы сифаты мәсьәләләре буйынса төп норматив-хоҡуҡи документтар раҫланған, — тине Ирина Федоровна. — Атап әйткәндә, медицина ярҙамы сифатына контроль яһау тәртибе, методикаһы һәм технологияһы, уны баһалау буйынса эксперт картаһы формаһы, медицина ярҙамы күрһәтеү дефекттары исемлеге, һаулыҡ һаҡлау менән идара итеүҙең төрлө кимәлдәрендә һәм медицина ойошмаларында был экспертиза һөҙөмтәләре мониторингы өсөн медицина ярҙамы сифатына экспертиза буйынса отчет формалары, медицина ярҙамы сифатына экспертиза һөҙөмтәләре тураһында мәғлүмәтте автоматлаштырылған йыйыу тәртибе билдәләнде".
Ирина Серегина, медицина ярҙамы сифатына идара итеү эше әлегә төбәктәр кимәлендә генә уңышлы алып барыла, тип айырып билдәләне. "Ҡыҙғанысҡа ҡаршы, Рәсәй Федерацияһы был мәсьәләлә үҙ субъекттарынан ҡалыша", — тине ул.


text:
2014 йылда әсәлек капиталы күләме 429 мең 400 һум тәшкил итәсәк
Әсәлек (ғаилә) капиталы күләме 2014 йылда 429 мең 400 һум тәшкил итәсәк, тип хәбәр иттеләр РФ Пенсия фондының Башҡортостан Республикаһы буйынса бүлексәһе матбуғат хеҙмәтенән.
Сертификатты алыу өсөн 2016 йылдың 31 декабренә тиклем бала тыуырға йәки уллыҡҡа алынырға тейеш. Сертификатты алыу һәм уның средстволары менән файҙаланыу ваҡыты сикләнмәгән, уны 2016 йылдың 31 декабренән һуң да ҡулланып буласаҡ.
Законды тормошҡа ашыра башлағандан алып республикала әсәлек капиталын алыусы ғаиләләр һаны 170 меңдән артты. Уларҙың 36 проценты средстволарҙы файҙаланған да инде.
Рәсәй Пенсия фонды Идараһы ағзаһы, Башҡортостан Республикаһы буйынса идарасы Фоат Хантимеров әйтеүенсә, бөгөнгө көнгә әсәлек капиталы менән Башҡортостан Республикаһының 97,5 мең ғаиләһе торлаҡ шарттарын яҡшыртҡан: 68 меңдән ашыу ғаилә өлөшлөтә йәки тулыһынса әсәлек капиталы менән 23 миллиард һумға торлаҡ кредиттарын ҡаплаған, тағы ла 29 меңе был средстволарҙы кредит алмайынса торлаҡ һатып алыуға, төҙөлөшкә йәки реконструкцияға йүнәлтеп, дөйөм 8,3 миллиард һумға торлаҡ шарттарын яҡшыртҡан.
2013 йылда әсәлек капиталы средстволарын тотоноуҙы көйләү буйынса 256-ФЗ законға мөһим үҙгәрештәр индерелде. Әсәлек капиталы иҫәбенә бурыстарҙы ҡаплаған ойошмалар даирәһе сикләнде. Индерелгән үҙгәрештәр средстволарҙы аҡсалата алыу һәм маҡсатһыҙ тотоноу өсөн мутлашыу схемаһын ҡулланыуға сик ҡуйырға тейеш.
Бынан тыш, район һәм ҡала Пенсия фонды идаралыҡтарына 94 миллион һумға балаларға белем биреүгә тотоноуға 2374 ғариза бирелгән, шул иҫәптән 3,6 миллион һумға – балалар баҡсаларында балаларҙы ҡарауға 156 ғариза һәм 6,2 миллион һумға – әсәнең буласаҡ пенсияһының тупланма өлөшөнә күсереүгә 78 ғариза.


text:
Республиканың иң яҡшы йәш табиптары бөтә Рәсәй форумында тәбрикләнде
Башҡортостандың 2013 йылда бөтә Рәсәй табиптар конкурсында еңеү яулаған иң яҡшы медицина хеҙмәткәрҙәре Красногорск ҡалаһында үткән форумда тәбрикләнде. Премиялар менән 13-сө ҡала клиник дауаханаһы табибы Вера Комкова, Стәрлетамаҡтағы 1-се поликлиниканың участка терапевы Гөлнара Вәлиева, Өфө ашығыс медицина ярҙамы дауаханаһының урология бүлеге мөдире Рифҡәт Сәхипов билдәләнде.
Бөтә Рәсәй йәш табиптар форумы сиктәрендә медицина хеҙмәткәрҙәре тармаҡ проблемаларын һәм мөмкинлектәрен, бөтә ил кимәлендә хәҙерге заман медицинаһының этик һәм әхлаҡи мәсьәләләрен тикшереүҙә ҡатнашты, тип хәбәр иттеләр БР Һаулыҡ һаҡлау министрлығының матбуғат хеҙмәтенән.
Форум сиктәрендә шулай уҡ РФ Хөкүмәте Премьер-министры Дмитрий Медведевтың сәләмләү хаты уҡып ишеттерелде.
Рәсәйҙең һаулыҡ һаҡлау министры Вероника Скворцова кадрҙар дефициты мәсьәләһенә айырыуса иғтибар бүлде. Федераль ведомство мәғлүмәттәренә ярашлы, Рәсәйҙә һаулыҡ һаҡлау дәүләт системаһында 640 меңгә яҡын табип эшләй. Шул уҡ ваҡытта кадрҙар дефициты 40 мең самаһы тәшкил итә.
Пленар ултырыштарҙа форумда ҡатнашыусылар «Һаулыҡ һаҡлау өлкәһен үҫтереү буйынса дәүләт программаларын тормошҡа ашырыуҙа йәш табиптарҙың ролен күтәреү», «Йәш белгестәргә ярҙам итеү», «Хәҙерге заман медицинаһының рухи-әхлаҡи ҡиммәттәре һәм этик мәсьәләләре» һәм башҡа темаларҙы тикшерҙе.


text:
Республика табиптары илдәге иң яҡшы терапевтарҙың тәүге рейтингына инде Фото: Олег Яровиков
Республика табиптары илдәге иң яҡшы терапевтарҙың тәүге рейтингына инде
Республика табиптары илдәге иң яҡшы терапевтарҙың тәүге рейтингына инде Фото: Олег Яровиков
ӨФӨ, 2016 йыл, 19 октябрь. /«Башинформ» мәғлүмәт агентлығы, Эльмира Сабирова/.
Башҡортостан табиптары илдәге иң яҡшы терапевтарҙың тәүге рейтингына инде. Рәсәй Хөкүмәте рәйесе урынбаҫары Ольга Голодец, Рәсәй һаулыҡ һаҡлау министры Вероника Скворцова һәм «Юғары иҡтисад мәктәбе» милли тикшеренеү университеты етәкселеге ҡатнашлығындағы презентация барышында тикшеренеү һөҙөмтәләре иғлан ителде.
Тикшеренеүҙә 80 миллион самаһы кешене хеҙмәтләндергән поликлиникалар ҡатнашты. Яҡынса 47 мең терапевтың һәм дөйөм практика табибының эш һөҙөмтәләре баһаланды. Рейтингка 37 мең самаһы белгес ингән.
Рейтингтың маҡсаты — сифатлы медицина ярҙамы күрһәтеүгә стимул биреү генә түгел. Артабан уның һөҙөмтәләре табиптарҙы матди дәртләндергән саҡта иҫәпкә алынырға мөмкин.
Рәсәйҙең иң яҡшы 500 терапевы исемлегенә илдең 69 төбәгенән табиптар ингән. Башҡортостандан 15 белгес бар. Улар араһында — Өфөнән алты (18-се ҡала клиник дауаханаһы, 47-се, 50-се, 52-се поликлиникалар), Стәрлетамаҡтан дүрт (2-се ҡала дауаханаһы, 3-сө ҡала клиник дауаханаһы, 1-се клиник дауаханаһы), Нефтекаманан ике, шулай уҡ Бәләбәйҙән, Туймазынан, Асҡарҙан берешәр табип.
Вице-премьер Ольга Голодец башҡа табиптар буйынса ла ошондай рейтингтар төҙөргә тәҡдим итте. Киләсәктә уларҙың уҡытыусылар һәм мәҙәниәт хеҙмәткәрҙәре өсөн дә төҙөлөүе ихтимал.
Рейтинг Рәсәй Һаулыҡ һаҡлау министрлығы сайтында баҫылған.


text:
Сәләмәт ауыл - Здоровое село
(Был биттәге фотоларҙы ҙурайтып ҡарау өсөн фотоға баҫырға кәрәк)
25 март көндө Рысҡужа ауыл клубында дөйөм ауыл сходы булып үтте.
Йыйылышта Рысҡужа ауылын район буйынса 2016 йылда үтәсәк Сәләмәт ауыл - 2016 конкурсында ҡатнаштырыу мәсьәләләре ҡаралды.
Йыйылыш ҡарары менән ошо конкурста ауылдың ҡатнашыуын ойоштороу комиссияһы төҙөлдө.
Комиссия составы:
Хибатов Айбулат С.,
Яхин Рим Н.,
Ахтямов Азамат Ю.,
Зайнуллина Земфира И.,
Мухаметова Айгуль И.,
Абдрахманова Гульсия Ю.
Якупов Илсен Х.
Ауыл йыйылышы протоколы район конкурс комиссияһына тапшырылды.
- 26 апрель көндө ауыл йыйылышы уҙҙы. Көн тәртибендә Сәләмәт ауыл конкурсынын бер талабы булған ағымдағы эш - ауыл малы көтөүен ойоштороу, көтөүсе һайлау ҡаралды. Көтөү ауылдаш Басыров Менәүәргә ышанып тапшырылды. Май айының тәүге декадаһынан мал башлап көтөүгә сығырға тейеш, тигән талап ҡуйылды.
-
- 26 апрель көндө Комиссия йыйылып, Сәләмәт ауыл конкурсында ҡатнашыу өсөн саралар планын билдәләне. Шулай уҡ ауылда самогон һатыуға, ауылда эскелек ойоштороуға ҡаршы көрәш буйынса эш планын ҡараны
-
- 30 апрель көндө планға ярашлы ауыл зыяратында һәм ауыл сүп-сар түгеү урынында экологик тирә-йүнде таҙалау буйынса өмә уҙҙы. Өмәнән күренештәр фотоларҙа:
-
-
-
-
-
-
- 27 апрель химия һәм биология уҡытыусыһы Яҡупова Илүзә Хатип ҡыҙы тәмәке тартыуға, алкоголизмға, наркотиктарға ҡаршы урта класс уҡыусылары алдында компьютер презентацияһы ҡулланып, бик фәһемле асыҡ класс сәғәте үткәрҙе.
-
-
-
- 29 апрель юғары класс уҡыусылары алдында суицид факттарын булдырмау, профилактикалау, йәш быуынды һаҡлау маҡсаттарын күҙ уңында тотоп уҡытыусы Һибәтов Йәүҙәт Сәрүәр улы уҡытыусы-психолог менән берлектә асыҡ класс сәғәте үткәрҙе.
-
-
-
- Шулай уҡ 30 апрель көндө ауыл фельдшер-акушер пункты фельдшеры Абдрахманова Гөлсиә Йомаҙил ҡыҙы Ҡаҙмаш урта мәктәбе уҡыусылары алдында сәләмәт тормош алып барыуға арналған лекция менән сығыш яһаны. Лекцияла үҫмерҙәр организмына тәмәке, наркотиктар һәм алкоголь эсемлектәрҙең ниндәй емергес тәьҫир яһауы аңлатылды, профилактик яҡтан был сара бик фәһемле булды.
-
-
На следующую
Наверх


text:
Ҡазанда “Рәсәй – спорт державаһы” Бөтә Рәсәй форумы тамамланды
Ҡазанда “Рәсәй – спорт державаһы” Бөтә Рәсәй форумы тамамланды. Форум сиктәрендә “Рәсәй Федерацияһында 2020 йылға тиклем физик культураны һәм спорты үҫтереү стратегияһы һәм уны ғәмәлгә ашырыу механизмдары” тип исемләнгән физик культура һәм спорт өлкәһендә башҡарма власть органдары етәкселәренең семинар–кәңәшмәһе үткәрелде.
Шулай уҡ “Дөйөм белем биреү шарттарында физик тәрбиәне модернизациялау”, “Рәсәйҙә балалар һәм үҫмерҙәр спорты үҫеше торошо һәм киләсәге”, ”Спорт тармағы – иҡтисадтың инновацион үҫеше” темаларына “түңәрәк өҫтәлдәр” ойошторолдо.
БР Йәштәр сәйәсәте, спорт һәм туризм министрлығының матбуғат хеҙмәтенән хәбәр итеүҙәренсә, Башҡортостан Республикаһы делегацияһын ведомство башлығы Александр Никерин етәкләне. Форум эшендә параолимпия уйындары чемпионы Рима Баталова, министрлыҡтың баш белгесе Артем Тимофеев һәм Өфө ҡалаһының Киров районы хакимиәтенең спорт комитеты рәйесе Венер Абзалов ҡатнашты.


text:
Вкладтар буйынса ставкалар бер аҙға төштө
Рәсәй банктарында физик шәхестәрҙең вкладтары буйынса ставкаларҙың бер аҙға кәмеүе күҙәтелә. Рәсәй Банкы мониторингы һөҙөмтәләренә ярашлы, әлеге ваҡытта кредит ойошмалары халыҡтан аҡсаны иң күбендә йылына 9,69 процент менән ҡабул итә.
Рәсәйҙең Үҙәк банкы был дәүмәлдең динамикаһын һәр ун көн һайын граждандарҙан иң ҙур күләмдә депозиттар йәлеп итеүсе ун банк миҫалында күҙәтеп бара. Хәтерегеҙгә төшөрәйек, майҙың беренсе декадаһы аҙағында вкладтар буйынса иң юғары ставка 9,77 процентты тәшкил иткәйне.


text:
Башҡортостан паралимпиясылары Лондонда 13 миҙал яулап өлгөрҙө
Рәсәй йыйылма командаһы спортсылары Алексей Лабзин һәм Андрей Коптев (Башҡортостан физик культура институты), шулай уҡ Евгений Кегелев һәм Федор Триколач Лондонда 2012 йылғы Паралимпия уйындарында Т11/13 категорияларында 4х100 метрлыҡ дистанцияла йүгереү буйынса чемпиондар булды. Улар Паралимпия уйындары рекордын ҡуйҙы — 42,66 секунд.
Икенсе урында – Ҡытай спортсылары, өсөнсөлә – Әзербайжан командаһы.
Шулай итеп, Коптев менән Лабзин Башҡортостандың «алтын запасын» ун миҙалға еткерҙе: йөҙөүселәр Оксана Савченко – 4 миҙал, Александр Неволин-Светов – ике, еңел атлеттар Алексей Лабзин – ике, Елена Паутова, Андрей Коптев һәм Анастасия Овсянникова – берәр алтын миҙал яуланы. Бынан тыш, Неволин-Световта – ике, Анна Сорокинала бер «көмөш» бар. Йәмғеһе – 13 миҙал. Пекинда үткән Паралимпия уйындарында улар туғыҙ ине.


text:
Башҡортостандың Саҡмағош районында Баҫыу көнө уҙа Фото: Андрей Старостин
Башҡортостандың Саҡмағош районында Баҫыу көнө уҙа
Башҡортостандың Саҡмағош районында Баҫыу көнө уҙа Фото: Андрей Старостин
ӨФӨ, 2015 йыл, 23 июль. /«Башинформ» мәғлүмәт агентлығы, Розалиә Вәлиева/.
23 июлдә Саҡмағош районының «Базы» ауыл хужалығы етештереү кооперативында «Баҫыу көнө-2015» иген һәм ҡуҙаҡлы культураларҙы йыйыуҙы ойоштороу буйынса республика семинар-кәңәшмәһе үтә.
Республика Ауыл хужалығы министрлығының матбуғат хеҙмәте хәбәр итеүенсә, семинар-кәңәшмәлә республика етәкселеге, Башҡортостандың Дәүләт Йыйылышы — Ҡоролтай, Ауыл хужалығы министрлығы вәкилдәре, муниципаль райондар һәм ҡала округтары хакимиәттәре башлыҡтары, ведомство ҡарамағындағы ойошма етәкселәре ҡатнаша.
Өс көн барасаҡ сараның программаһында иген һәм ҡуҙаҡлы культураларҙы йыйыуҙы ойоштороу буйынса семинар-кәңәшмәнән тыш, үҙебеҙҙең һәм сит ил ауыл хужалығы техникаһы күргәҙмәһен ойоштороу, ауыл хужалығы культуралары баҫыуҙарын, «500 ферма» программаһы сиктәрендә төҙөкләндерелгән малсылыҡ биналарын ҡарау һәм башҡа саралар ҡаралған.


text:
Фото:
Нефть һәм газ сәнәғәте хеҙмәткәрҙәре көнө менән!
Фото:
Башҡортостан Президенты республика нефтселәрен һәм газсыларын уларҙың бөгөн билдәләнгән һөнәри байрамдары менән ҡотланы. Ҡотлауҙа былай тиелә:
"Ҡәҙерле дуҫтар!
Нефть һәм газ сәнәғәте хеҙмәткәрҙәре көнө – республикабыҙ өсөн үҙенсәлекле байрам.
Тармаҡтың йөҙәр мең белгесе нефть сығарыуҙа һәм нефть эшкәртеүҙә, нефтехимия объекттары төҙөлөшөндә намыҫлы эшләй, нефть-газ сәнәғәте комплексы өсөн кәрәкле ҡорамалдар уйлап таба һәм етештерә.
Яғыулыҡ-энергетика комплексы – иҡтисадыбыҙҙың нигеҙе. Ул ауыр йылдарҙа Башҡортостан халҡының һәм бар илдең тырышлығы менән булдырылған. Беҙ ветерандарыбыҙҙың хеҙмәт батырлығына тейешле ихтирамыбыҙҙы белдерәбеҙ.
Әле техника, технология бөтөнләй икенсе, әммә эш үҙе бер ҙә еңелләшмәне. Сығарылған нефттең һәр тоннаһы – ауыр фиҙаҡәр хеҙмәт һөҙөмтәһе ул. Тармаҡтың әлеге быуынының ветерандарҙан ҡалышмауын беҙ ғорурланып күҙәтәбеҙ. Юғары оҫталыҡ, яуаплылыҡ – Башҡортостан предприятиеларында, бөтә ил буйынса һәм унан ситтә эшләгән яҡташтарыбыҙҙы бына ниндәй сифаттар билдәләй.
Был көндә нефть-газ комплексының бөтә хеҙмәтсәндәренә рәхмәт һүҙҙәре менән мөрәжәғәт иткем, эштәрендә уңыштар теләгем килә. Һеҙгә һәм һеҙҙең яҡындарығыҙға һаулыҡ, именлек һәм бәхет!
Байрам менән!
Башҡортостан Республикаһы Президенты Р. Хәмитов".


text:
Өфөлә «Олимпиясыларҙың йондоҙҙар аллеяһы» асыласаҡ
23 августа 11 сәғәттә Өфөнөң «Буревестник» бассейны бинаһы алдында йөҙөү буйынса олимпия, паралимпия һәм сурдлимпия уйындары чемпиондары хөрмәтенә «Олимпиясыларҙың йондоҙҙар аллеяһы» асыласаҡ. Акцияны М.Аҡмулла исемендәге Башҡорт дәүләт педагогия университеты үткәрә.
Үҙенең йондоҙон булдырыу хөрмәтенә киләһеләр лайыҡ булды:
Вениамин Таянович, йөҙөү буйынса халыҡ-ара класындағы спорт мастеры (1987 йыл), Барселонала Олимпия уйындары чемпионы (1992 йыл), Башҡорт дәүләт педагогия университетының баш тренерҙарының береһе;
Андрей Строкин, йөҙөү буйынса өс тапҡыр паралимпия уйындары чемпионы, Рәсәй Паралимпия комитетының вице-президенты, Башҡорт дәүләт педагогия университетын тамамлаусы;
Вадим Боровик, 2009 йылғы Сурдлимпия уйындары чемпионы, Башҡорт дәүләт педагогия университетының 5 курс студенты;
Оксана Савченко, 2008 йылғы өс тапҡыр Паралимпия уйындары чемпионы, 3 курс студенты.
Был билдәле спортсыларҙың исеме яҙылған дүрт йондоҙ баш ҡала скверын йәмләйәсәк.
Шулай уҡ был көндө чемпиондар һәм почетлы ҡунаҡтар иҫтәлекле ваҡиға айҡанлы ағастар ултыртасаҡ һәм алдағы еңеүҙәргә ышаныс символы булараҡ күккә һауа шарҙарын осорасаҡ.


text:
Профессиональ юристың кәңәше кәрәкме?
Ауыр хәлдә ҡалдығыҙмы, уны хәл итер өсөн профессионал юристың кәңәше кәрәкме? “Ҡыҙыу линияға” шылтыратығыҙ – һеҙгә мөхәрририәттең ҡунаҡтары – адвокаттар, прокурорҙар, төрлө ведомство хеҙмәткәрҙәре ярҙам итер. Шишәмбелә, 9 мартта, республика прокурорының граждандарҙы ҡабул итеү буйынса өлкән ярҙамсыһы Элина Арманшина һәм БР прокуроры ярҙамсыһы Наталья Рәхмәтуллина консультациялар үткәрә.
Был хеҙмәт бушлай күрһәтелә һәм мохтаждарҙың барыһы ла ҡуллана ала, бары (8-347) 272-79-16 номерҙарын йыйырға ғына кәрәк. Шылтыратыуҙар 15-00-дән 17-00-гә тиклем ҡабул ителә. Йәнә бер ҡабатлайбыҙ, был даими рубрика, граждандар менән әңгәмәләшеү айына ике тапҡыр – һәр икенсе һәм дүртенсе шишәмбелә үткәрелә. Үрҙә күрһәтелгән телефон номерына шылтыратып, квалификациялы юрисҡа ҡыҙыҡһындырған һорауығыҙҙы бирегеҙ!
Был ике сәғәт эсендә бирелгән бөтә һорауҙарға яуаптар "Версия Башкортостана" гәзитенең яҡын көндәрҙәге һандарында баҫылып сыға.
Марттағы киләһе "ҡыҙыу линия" 23-дә үткәрелә. Иҫегеҙгә төшөрәбеҙ, үҙ һорауыңды гәзиттең 15-се битенән ҡырҡып алынған купонға ла яҙып ебәрергә мөмкин – яуап “Һеҙҙең хоҡуҡ” рубрикаһында баҫылып сығасаҡ.


text:
Башҡортостан Хөкүмәте һәм Кредит гарантиялары агентлығы араһында хеҙмәттәшлек тураһындағы килешеүгә ҡул ҡуйылдыФото: Андрей Старостин
Башҡортостан Хөкүмәте һәм Кредит гарантиялары агентлығы араһында хеҙмәттәшлек тураһындағы килешеүгә ҡул ҡуйылды
Башҡортостан Хөкүмәте һәм Кредит гарантиялары агентлығы араһында хеҙмәттәшлек тураһындағы килешеүгә ҡул ҡуйылдыФото: Андрей Старостин
ӨФӨ, 2014 йыл, 2 сентябрь. /«Башинформ» мәғлүмәт агентлығы, Әлим Фәйезов/.
2 сентябрҙә Рөстәм Хәмитов Башҡортостан Президенты ҡарамағындағы Инвестиция мөхитен яҡшыртыу буйынса йәмәғәт советының киңәйтелгән ултырышын үткәрҙе. Форум сиктәрендә Башҡортостан Хөкүмәте һәм «Кредит гарантиялары агентлығы» банк булмаған депозит-кредит ойошмаһы» асыҡ акционерҙар йәмғиәте араһында хеҙмәттәшлек тураһындағы килешеүгә ҡул ҡуйылды. Кредит гарантиялары агентлығы идаралығы рәйесе Галина Изотова шулай уҡ «Кредит гарантиялары агентлығы» банк булмаған депозит-кредит ойошмаһы» асыҡ акционерҙар йәмғиәте, «Промсвязьбанк» асыҡ акционерҙар йәмғиәте һәм «АрбатИнвест» яуаплылығы сикләнгән йәмғиәте араһында банк гарантияларын күрһәтеү тураһындағы килешеүгә ҡул ҡуйҙы.
Инвестиция мөхитен яҡшыртыу буйынса йәмәғәт советының эше тураһында һөйләгәндә, Рөстәм Хәмитов, ике йыл ярым эшләгән ваҡыты эсендә ул «инвестиция сәйәсәтебеҙҙең төп бурыстарын тикшереү өсөн мөһим майҙансыҡҡа әйләнде. Был осорҙа төбәк һәм муниципаль инвестиция стандарттары әҙерләнде, инвестиция үҫеше стратегияһы һәм башҡа мөһим документтар ҡаралды. Тотош инвестиция инфраструктураһы булдырылды. Үҫеш корпорацияһы, Төбәк фонды, Сауҙа-сәнәғәт палатаһы эшләй. Дәүләт-шәхси уҙаҡташлыҡ принцибына нигеҙләнгән проекттарҙы тормошҡа ашырыу өсөн республиканың Инвестиция фонды ойошторолған», тип билдәләне.
— 2010 йылдан алып инвестициялар күләме 73 процентҡа артты һәм былтыр 226 миллиард һумдан уҙҙы. Үҫеш 100 миллиард һумдан күберәк тәшкил итә. Был, республика бюджеты менән сағыштырырлыҡ, һиҙелерлек һан, — тине Рөстәм Хәмитов. — Инвестиция стратегияһына ярашлы 2020 йылға беҙ 550-560 миллиард һумлыҡ инвестиция күләменә етергә тейеш. Ул ваҡытҡа республикала 700 миллиард һумдан ашыу капитал һалыуҙар күләме менән 100-ләгән эре проекттың ғәмәлгә ашырылыуы шарт.
Кредит гарантиялары агентлығы менән килешеүгә ҡул ҡуйыу тураһында һөйләгәндә, республика башлығы «Агентлыҡ эшмәкәрлеге инвестиция проекттарын бойомға ашырғанда бәләкәй һәм урта бизнес субъекттарына финанс гарантиялар биреүгә йүнәлтелгән. Был өлөштә ҙур эштәр башҡарабыҙ һәм яңы мөмкинлектәр менән һис шикһеҙ файҙаланасаҡбыҙ. Шуныһы мөһим, беҙҙең хеҙмәттәшлек практик йүнәлешкә күсә – хәҙер, ултырышта республиканан заем алған предприятиеға Агентлыҡтың тәүге гарантиялар биреү тураһындағы Килешеүенә ҡул ҡуйыласаҡ», тип билдәләне.
«Башҡортостандың бөтә макроиҡтисад күрһәткестәре, бәләкәй һәм урта эшҡыуарлыҡҡа ярҙам итеү буйынса ҡаҙаныштары оло ихтирамға лайыҡ. Республика илебеҙҙең иң яҡшы 10 субъекты иҫәбендә тора», тип айырып әйтте үҙенең сығышында Галина Изотова.
— Был беҙҙең өсөн бик мөһим, сөнки беҙ – дәүләттең үҫеш институты, беҙҙең гарантиялар – дәүләттеке. Иң тәүҙә, улар иҡтисад үҫеше өсөн ысынлап та «үҫеш нөктәһе» булдырылған урында эшләргә тейеш, — тине Галина Изотова. Ул Рөстәм Хәмитовҡа «яҡын ваҡытта уртаҡ көс менән тормошҡа ашыра алырлыҡ, аныҡ проекттарға ныҡлы ярҙам күрһәткәне өсөн» рәхмәт әйтте.


text:
Милли хәрәкәттәр һәм ойошмалар етәкселәре Рәсәй Президентына Өфө меморандумын күрһәтте
11 февралдә, Өфөлә Дәүләт Советы Президиумы ултырышы үткәрелгән көндә, милли хәрәкәттәр һәм ойошмалар етәкселәре «Рәсәй халыҡтарының милләт-ара татыулығы һәм дуҫлығы тураһында» Өфө меморандумына ҡул ҡуйҙы. Документ Дмитрий Медведевтың милли хәрәкәт лидерҙары һәм ғалимдар менән осрашыуында тәҡдим ителде. Атап әйткәндә, «Бөтә донъя башҡорттары ҡоролтайы (конгресы)» халыҡ-ара йәмәғәт берекмәләре союзы рәйесе Илгиз Солтанморатов менән әңгәмәлә Рәсәй Президенты Дмитрий Медведев бының изге эш булыуын билдәләне, меморандумды хупланы.
Документ авторҙары, Башҡортостан Республикаһының милли йәмәғәт ойошмалары вәкилдәре, «милләт-ара мөнәсәбәттәр өлкәһендәге эштәрҙең торошона бәйле хәүефләнеп, Тыуған илебеҙҙең яҙмышы өсөн яуаплылыҡты аңлап, балаларыбыҙҙың һәм ейәндәребеҙҙең, бөтә илдең киләсәге өсөн борсолоп, Рәсәй халыҡтарының тарихи берҙәмлегенә таянып», түбәндәгеләрҙе белдерҙе:
— Беҙ илдең күп милләтлелеген уникаль ҡиммәт, уның социаль-иҡтисади һәм рухи-мәҙәни үҫешенең ҡеүәтле факторы булараҡ, ә Рәсәй халыҡтарының күп быуатлыҡ дуҫлығын һәм татыулығын атай-олатайҙарыбыҙ мираҫ итеп ҡалдырған төп байлыҡ итеп ҡабул итәбеҙ; тыныслыҡҡа, үҙ-ара аңлашыуға, милләт-ара татыулыҡҡа һәм хеҙмәттәшлеккә һөйөүҙе юғары ҡиммәттәр булараҡ ҡабул итәбеҙ; асыҡ диалогка һәм проблемаларҙы тыныс юл менән генә хәл итеүгә ынтылышты раҫлайбыҙ; ксенофобия, милләтселек һәм дошманлыҡтың һәр төрлө күренештәрен тәнҡитләйбеҙ; бөтә милли, йәмәғәт, дини ойошмаларҙы милләт-ара татыулыҡ һәм халыҡтар дуҫлығы ҡиммәттәрен эштә сағылдырып, йәштәр менән аңлатыу һәм тәрбиә эше алып барыуҙы ойошторорға, уларҙы йәмәғәт эшмәкәрлегенә йәлеп итергә саҡырабыҙ; киң мәғлүмәт сараларын, илдең барлыҡ граждандарын милләт-ара мөнәсәбәттәрҙең киҫкенләшеүенә булышлыҡ итеүсе һәр төрлө ғәмәлдәрҙән тыйылырға, «ҡыҙыу» темаларға уйлап ҡағылырға, йәмғиәттә тарҡалыш булдырмаҫҡа, граждандарҙың милләте менән спекуляция ҡылмаҫҡа, туғанлыҡтың этик нормаларын һаҡларға, көндәлек тормошҡа тыныслыҡ һәм татыулыҡ булдырырға саҡырабыҙ; дәүләтте Рәсәй халҡын, уларҙың уникаль мәҙәниәттәрен һәм телдәрен һаҡлап ҡалыуға һәм артабан үҫтереүгә булышлыҡ итергә саҡырабыҙ.
«Рус түгелмен, ләкин россиянмын», – мәшһүр башҡорт шағиры Мостай Кәримдең ошо һүҙҙәре күп быуатлыҡ туғанлығыбыҙҙы һәм тарихи бөтөнлөгөбөҙҙө аныҡ сағылдырып, илебеҙҙәге һәр граждандың аңына күптән һеңгән. Беҙҙе уртаҡ ер, уртаҡ яҙмыш, ата-бабалар бәйләй. Илебеҙҙе артабан да һаҡлап ҡалыу, уның иҡтисадын, социаль һәм рухи өлкәһен, күп милләтле мәҙәниәтте үҫтереү өсөн барыһын да эшләйек, – тиелә Өфө меморандумында.
Меморандум авторҙары Рәсәйҙең һәр гражданын ошо ынтылышта уларҙы яҡларға, реаль аҙымдар һәм аныҡ эштәр менән дуҫлығыбыҙҙы һәм берҙәмлегебеҙҙе нығытырға саҡыра.
Документҡа Башҡортостан Республикаһының милли йәмәғәт ойошмалары етәкселәре ҡул ҡуйҙы:
«Бөтә донъя башҡорттары ҡоролтайы (конгресы) халыҡ-ара йәмәғәт берекмәләре союзы; Башҡортостан рустары соборы; «Ватаным» Башҡортостан республика бүлексәһе; Башҡортостан халыҡтары ассамблеяһы; Башҡортостан сыуаштары канашы (съезы); «Башҡортостан татарҙары» йәмәғәт ойошмаһы союзы; Башҡортостан Республикаһы татарҙарының төбәк милли-мәҙәни автономияһы; Башҡортостан Республикаһының «Дустлик» үзбәк милли-мәҙәни үҙәге; БР «Эрвел Марий» төбәк мари милли-мәҙәни автономияһы; Башҡортостан Республикаһы удмурттарының республика милли-мәҙәни үҙәге; Башҡортостан Республикаһының мордва милли-мәҙәни автономияһы; Башҡортостан Республикаһының фин-уғыр халыҡтары ассамблеяһы; Башҡортостан украиндарының «Кобзарь» республика милли-мәҙәни үҙәге; Башҡортостан украиндарының милли-мәҙәни автономияһы; Башҡортостан Республикаһы немецтарының «Видергебурт» ижтимағи-сәйәси һәм мәҙәни-ағартыу союзы; Башҡортостан белорустарының «Спадчына» республика милли-мәҙәни үҙәге; БР «Ала-Тоо» ҡырғыҙ мәҙәниәте үҙәге төбәк йәмәғәт ойошмаһы; «Татар мырҙалары йыйылышы» йәмәғәт ойошмаһы; «Аҡ тирмә» башҡорт милли мәҙәниәте үҙәге; Башҡортостан Республикаһының И. Сомони исемендәге тажик милли-мәҙәни үҙәге; «Рож» курдтар милли-мәҙәни үҙәге; БР «Кодру» молдовандар милли-мәҙәни үҙәге» төбәк йәмәғәт ойошмаһы; БР-ҙа «Ш. Руставели исемендәге грузин милли-мәҙәни үҙәге» төбәк йәмәғәт ойошмаһы; БР «Барт» чечен ижтимағи-мәҙәни үҙәге; «Урал» башҡорт халыҡ үҙәге; Республика латыш милли-мәҙәни үҙәге; БР «Кохав» йәһүд йәмәғәт ойошмаһы; БР «Нур-Отан» ҡаҙаҡ милли-мәҙәни үҙәге” төбәк йәмәғәт ойошмаһы; БР әзербайжан милли-мәҙәни үҙәге; Башҡортостан крәшендәренең милли-мәҙәни үҙәге; БР сыуаш мәҙәниәте йәмғиәте; БР «Севан» әрмән милли-мәҙәни үҙәге; «Башҡортостан Республикаһының Афған берҙәмлеге» төбәк йәмәғәт ойошмаһы; Башҡортостандың поляк милли-мәҙәни үҙәге; Башҡорт ҡатын-ҡыҙҙары йәмғиәте; БР Р. Ғамзатов исемендәге Дағстан милли-мәҙәни үҙәге; «Башҡортостан ирандары» йәмәғәт ойошмаһы; Башҡортостан Республикаһының вьетнам граждандары йәмғиәте; БР төркмән милли мәҙәниәте үҙәге; БР «Рамазан» төрки-ағартыу үҙәге; «Аҡ Бата» ҡаҙаҡ милли мәҙәниәте үҙәге; БР «Сәхибъямал» татар ҡатын-ҡыҙҙары йәмәғәт ойошмаһы; фин-уғыр халыҡтары ассоциацияһы.